Specijalna plaketa košarkaškom treneru Dušku Ivanoviću\nNA FAKULTETU ZA SPORT I FIZIČKO VASPITANJE U NIKŠIĆA\nPOVODOM JUBILEJA OSNIVANJA FAKULTETA - DODIJELJENA JE\nDuško Ivanović istakao da je impresioniran onim što je vidio na nikšićkom fakultetu 9.avgusta 2011.godine.\nZa doprinos u radu i podizanju ugleda Fakultetu za sport i fizičko vaspitanje iz Nikšića na regionalnom nivou i jačanju međunarodne saradnje, prof. dr Duško Bjelica, dekan te visokoškolske obrazovne i naučne institucije je u utorak, 9. avgusta 2011.godine u Nikšiću uručio specijano priznanje Dušku Ivanoviću , košrakaškom stručnjaku i sadašnjem treneru Kaha Laboral u Španiji.\nDuško Ivanović spada u red najcjenjenijih evropskih košarkaških trenera, a nekadašnji ’’snajper’’ podgoričke Budućnosti ,kao igrač, dva puta bio na krovu Evrope s jednim od najboljih klubova nekadašnje Jugoslavije splitskom Jugoplastikom. Kapiten šampionskog tima bio je i najbolji sportista SFRJ u izboru „Sportskih novosti“.\nParalelno s okončanjem igračke počela je njegova trenerska karijera, u švajcarskom Friburgu, s kojim je tri sezone uzastopno bio prvak i osvojio jedan Kup, a s francuskim Limožem takođe je osvojio Kup i titulu prvaka, a iste sezone trijumfovao u Kupu Radivoja Koraća.\nPredvodio je košarkaše Baskonie iz Vitorije do dvije titule prvaka španske ACB lige, prvu pod imenom Tau Keramika, a drugu kao Kaha Laboral. Uz to, podigao je četiri trofeja namijenjena osvajaču španskog Kupa kralja, tri u Vitoriji i jedan na klupi Barselone. Sa Tau Kermikom se domogo i španskog Super kupa, a proglašen je najboljim trenerom u najjačoj evropskoj ligi 2001. godine.\nDuško Ivanović je tri godine bio i selektor reprezentacije Švajcarske.\nProf. Bjelica je istakao da je zadovoljan na uspostavljenoj saradnji sa Duškom Ivanovićem i da kod članova VIjeća Fakulteta za sport i fizičko vaspitanje nije bilo dileme oko dodjele vrijednog priznanja, kako su naveli za evropskog košarkaškog barda.\nDuško Ivanović,košarkaška legenda između ostalog je rekao: ’’Zahvalan sam na priznanju i posebno sam zadovoljan što ono dolazi od crnogorskog Fakulteta. Sigurno je da sam ponosan zbog ovog priznanja. Dugo radim u inostranstvu, nikad ne znam koliko ću još raditi, ali mi je uvijek bila čast da predstavljam svoju zemlju. Impresioniran sam onim sto sam vidio, radostan sam zbog činjenice da mladi ljudi na ovom Fakultetu imaju odlične uslove, a samim tim i mogućnost da postignu izvanredne rezultate.Nadam se da će i oni jednog dana kao treneri to znanje prenositi na mlade sportiste, istakao je Ivanović.\nRiječ zahvalnosti dekana prof. dr Duška Bjelice, nakon reizbora za novi mandat\nRiječ zahvalnosti dekana prof. dr Duška Bjelice, nakon reizbora za novi mandat na sjednici Vijeća Fakulteta za sport i fizičko vaspitanje u Nikšiću, 11.07.2011. godine\nPoštovane kolege, prije svega dozvolite mi da se javno zahvalim svima vama koji ste mi i u drugom mandatnom periodu ukazali povjerenje i predložili me za funkciju dekana. Priznajem da nijesam ravnodušan, ali isto tako vidim pred sobom jednu još veću obavezu da i dalje više nego do sada, istrajemo na daljem razvoju našeg fakulteta koji se već dobro pozicinirao ne samo u Crnoj Gori već i u cijeloj Jugoistočnoj Evropi, pa i dalje. O tome govore i 15 međunarodnih sporazuma o naučnoj i stručnoj saradnji sa prestižnim univerzitetima i fakultetima iz mnogih evropskih gradova.\nPrikazani film o mom i radu Fakulteta za sport i fizičko vaspitanje, o periodu koji je za nama i koji smo sada zajedno pogledali ovdje, pokazao je slikom i riječju gdje smo trenutno i koliki smo put prevalili i koliko se čega tokom toga puta učinjelo. To je sigurno mnogo i sa nadljudskim naporima je ostvareno. A da li se moglo i više. Jeste, da ne mislim tako, ja se sigurno nebih prihvatio izazova koji je ispred mene i pred nama svima. Jer uvijek se može i mora više. To nam nalažu evropski standardi kojima moramo da težimo i postavljamo ih uvijek i samo pred sobom, pred našim kolegama i svim našim studentima.\nDa li treba obećavati da ćemo unaprijediti nastavni proces, da ćemo poboljšati uslove rada, da ćemo brinuti o studentima i uslovima u kojima treba da se školuju i stiču znanja, da ćemo osavremeniti studijske programe i dalje osnivati nove , da ćemo magistarske i doktorske studije podići na jedan regionalno prepoznatljiv nivo, da će se sad nakon dobijanja licence za obavljanje naučno-istraživačke djelatnosti u potpunu funkciju staviti Centar za funkcionalno dijagnostikovanje sportista,da ćemo biti veoma posvećeni poštovanju etičkog kodeksa na Univerzitetu Crne Gore, da ćemo i dalje sarađivati sa lokalnom upravom , državnim organima, sportskim i naučnim institucijama i naravno uvijek i prije svega sa Vladom Crne Gore koja nas je i osnovala. To je naša obaveza, kao što je naša obaveza poštovanje ustavnih i zakonom propisanih normi i onoga što iz toga proizilazi. To nije program rada, to se valjda podrazumijeva da tako treba i mora biti. Na tome ću insistirati kao i na transparentnosti i legalizmu u radu. Naravno i sve odluke nadležnih organa Univerziteta Crne Gore čiji smo dio sistema.\nU skladu sa svojim mogućnostima ću se i dalje boriti za podizanje studentskog standarda, za poštovanje usvojene strategije o daljem razvoju fakulteta, o implemetaciji Strategije uvođenja kvaliteta u obrazovni proces i istraživanja, pitanjima kontrole kvaliteta, cjeloživotnog učenja, ustanovljavanje programa za mobilnost istraživača, mogućnosti lakšeg zapošljavanja naših svršenih studenata, daljem jačanju međunarodne saradnje, ...........\nSvjestan sam da se naučno – istraživački rad ne može odvojiti od obrazovnog procesa, ali jačanjem i podizanjem kvaliteta na obadva polja itekako dajemo veći pečat stvaranju novih vrijednosti i postizanju asimilacije većeg znanja. A to nam je primarni cilj.I da ta znanja stavimo u funkciju sporta i mladih, i naravno na podizanju zdravlja naše nacije.\nJavno pozivam i sve one koji nijesu trenutno angažovani na našem fakultetu a koji smatraju da su ovaldali potrebnim znanjem i koji smatraju da ga mogu staviti u funkciju realizacije međunarodnih projekata, projekata koji se realizuju udruživanjem više subjekata, koji su svojim naučnim radom zavrijedili međunarodnu pažnju kroz dosadašnja dostignuća u nauci i međunarodnim projektima. Znači, one koji smatraju da su spremni da udruženim znanjem možemo ostvariti da naše projekte od nacionalnog interesa finansira država ili međunarodni donatori. Ipak, priznajem, da takvih ponuda od stručnjaka van ovog fakulteta nijesmo imali do sada, od svog osnivanja. Istina, zašto ne reći, bilo je ponuda, ali su bile samo i jedino lične prirode i potpuno jednosmjerne, bez naučne težine i vizije, isključivo za zadovoljavanje svojih ličnih potreba i nerealnih želja.\nI dalje ću raditi na afirmaciji mladih, ambicioznih,stručnih, znanjem naučno profilisanih, međunarodno priznatih i već dokazanih kadrova i pokušati da im omogućim adekvatnu poziciju, a svim raspoloživim zakonskim sredstvima ću se i dalje boriti protiv pseudostručnjaka.\nU sportu i sportskoj nauci, kao i u svakoj drugoj životnoj djelatnosti, naravno postoje uglavnom dvije staze kojima se ide. Jedna, na kojoj se mašti nesputano pušta na volju, na kojoj se neobuzdano prepliću fikcija i poluistina, na kojoj, dakle ne postoje nikakve ograde i nikakve skrupule, i na kojoj je, bez zazora i sramote sve moguće. Na toj i takvoj stazi, nalazila se uglavnom naša struka u jednom dužem vremenskom periodu i njeni protagonisti. To je bila i mogućnost da se razmnože i razmahnu razni pseudostručnjaci, koji su na krajnje neadekvatan način djelovali u fizičkoj kulturi.\nShodno tim okolnostima , na takvom tlu, naša struka se teško mogla naći na ovoj drugoj, dužoj stazi, na onoj stazi koja je skopčana sa odgovorno programiranim, predanim radom sa postupnim i sigurnim koracima, i koja je isključivo popločana stečenim znanjem, entuzijazmom, sportskom fernesom i naučnom istinom, idejom povezivanja sa savremenim trendovima, timskim radom, uvažavanjem boljeg ...\nNema sumnje, da se na ovoj drugoj strani našao naš Fakultet za sport i fizičko vaspitanje Univerziteta Crne Gore sa sjedištem u Nikšiću i da smo svojim radom dokazali kako se i u najtežim vremenima može braniti i odbraniti dostojanstvo naše struke.\nI ma kako to zvučalo malo znamo da najbolje putuje onaj koji učini put lakšim onima koji prolaze poslije njega.\nTrudićemo se i dalje da prvo shvatimo pa onda da budemo shvaćeni i da idemo zacrtanom trasom, putem znanja i istine.\nHvala vam na pažnji, na jednoglasnoj i istinskoj podršci.\nOdluka o izboru dekana Fakulteta za sport i fizičko vaspitanje\nNa osnovu člana 39 i člana 55 Statuta Univerziteta Crne Gore, a shodno Pravilniku o proceduri i rokovima izbora, postupku prestanka funkcije i razrješenja rektora(dekana) Univerziteta Crne Gore, Vijeća Fakulteta za sport i fizičko vaspitanje održanoj 11.07.2011.godine, donijelo je:\nProf.dr Duško Bjelica, vanredni profesor Univerziteta Crne Gore, predlaže se za dekana Fakulteta za sport i fizičko vaspitanje iz Nikšića za mandatni period 2011-2014. godina.\nShodno Pravilniku o proceduri i rokovima izbora, postupku prestanka funkcije i razrješenja rektora (dekana) Univerziteta Crne Gore, Izborna komisija sprovela je postupak izbora dekana Fakulteta za sport i fizičko vaspitanje iz Nikšića za mandatni period 2011-2014.godina.\nNa sjednici Vijeća Fakulteta za sport i fizičko vaspitanje održanoj 11.07.2011.godine tajnim glasanjem za kandidata za dekana prof.dr Duška Bjelicu glasalo je svih 9(devet) prisutnih članova Vijeća, od ukupnih 10(deset) članova koliko broji Vijeće Fakulteta.\nShodno tome odlučeno je kao u dispozitivu ove odluke.\n- Upravnom odboru\nVODIČ KROZ STUDIJE Fakulteta za sport i fizičko vaspitanje za 2011. godinu\nPreuzmite VODIČ KROZ STUDIJE Fakulteta za sport i fizičko vaspitanje za 2011. godinu\nNa Univerzitetskom prvenstvu CG u karateu najuspješniji Fakultet za sport i fizičko vaspitanje\nU nedelju, 22. maja održano je VII Univerzitetsko karate prvenstvo Crne Gore, u organizaciji Sportskog saveza univerziteta Crne Gore. Takmičenje je održano u borbama i katama pojedinačno i ekipno.\nNa takmičenju su učestvovali studenti – karatisti sa pet fakulteta (tri univerziteta Crne Gore).\nU ukupnom plasmanu, najuspješniji univerzitet je Univerzitet Crne Gore, a za najuspješniji fakultet proglašen je Fakultet za sport i fizičko vaspitanje iz Nikšića, sa 9 osvojenih medalja (2 zlatne, 2 srebrne i 5 bronzanih):\n- ekipno kate (ž)\n- Dejan Jovović (borbe, +84 kg)\n- Nina Ražnatović (kate)\n- Relja Novaković (kate)\n- ekipno borbe (m)\n- Ružica Maksimović (kate)\n- Relja Novaković (borbe, -84 kg)\n- Vukajlo Čabarkapa (borbe, -84 kg)\n- Jovan Radulović (borbe, -67 kg)\nStudente ovog fakulteta su vodili doc. dr Jovica Petković i mr Nela Tatar.


Foto vest: Jovana, Milica, Jana i Nemanja otputovali u Brisel po evropsku nagradu\n10/07/2017 | 06:41\nJovana, Milica, Jana i Nemanja, srednjoškolci iz učeničke kompanije „Lego Buzz” iz Prve kragujevačke gimnazije, otputovali su danas u Brisel na evropsko takmičenje učeničkih kompanija. Kragujevčani su u maju osvojili prvo mesto na na Nacionalnom takmičenju najboljih učeničkih kompanija, a u Belgiji ih očekuje konkurencija iz 40 zemalja.\nPrograme učeničkih kompanija već 12 godina organizuju Dostignuća mladih u Srbiji, nevladina organizacija koja sprovodi obrazovne programe iz oblasti preduzetništva u školama širom Srbije i deo je globalne mreže Junior Achievement Worldwide koja postoji od 1919. godine.\nImala je kuću na selu…Danas je jedan od najpoznatijih preduzetnika u oblasti etno turizma\n11/01/2021 | 10:25\nAmerički san: Od prodavca “od vrata do vrata” do NAJMLAĐE MILIONERKE (FOTO)...


Savet | Firefox dodatak - Editujte vaše fotografije u Picnik-u | Kompjuter biblioteka\nPregleda (30 dana / ukupno): 6 / 2279\nUprkos činjenici da lista onlajn programa za obradu fotografija svakim danom postaje sve duža i duža, jedan program se već duže vreme ne miče sa vodeće pozicije po popularnosti i mogućnostima - reč je o Picnik-u. Picnik postaje sve bolji i bolji. Ako volite da radite u Picniku i koristite Firefox, svideće vam se ekstenzija koju smo otkrili, a koja vam omogućuje da sada još lakše importujete slike u Picnik.\nPrvo, treba da instalirate Picnik Firefox ekstenziju, a zatim da restartujete vaš pretraživač. Nakon što ste to uradili, kliknite desnim tasterom miša na bilo koju sliku i videćete novu opciju koja glasi “Edit Image in Picnik.” Postoji takođe i opcija “Send Page to Picnik.” Opcija “Send Page” je odlična jer vam ona u suštini omogućuje da snimite sliku bilo kog web sajta i pošaljete je u Picnik na editovanje - to može da bude vidljiva stranica ili kompletna web stranica. To znači da vam treba samo dva klika sa mišem da biste editovali fotografiju ili web stranicu sa bilo kog mesta na webu. Ova ekstenzija je izuzetno praktična jer dodatno olakšava editovanje fotografija u pretraživaču.\nZapamtite, Picnik nudi veliki broj opcija za editovanje fotografija, kao što je opsecanje, rotiranje, promena veličine, izoštravanje, pa čak i uklanjanje crvenih očiju, tako da sam siguran da će vam ovaj prgoram biti koristan. A pošto je Picnik u suštini onlajn servis, ništa ne treba da se daunloduje. Pored toga, možete da ga koristite sa Mac-a, PC-ja pa čak i sa Linuxa. Picnik je uvek bio odličan program, ali ova Firefox ekstenzija ga čini još boljim!\nAdresa: Firefox ekstenzija za Picnik


Nova pobeda košarkašica Srbije, pala je i Francuska u Renu! | Telegraf - Najnovije vesti\n16. jun 2019 | 21:25\nŽenska košarkaška reprezentacija Srbije pobedom je završila turniru u Renu.\nU duelu sa domaćom selekcijom Francuske izabranice Marine Maljković imale su vođstvo 31 minut i na kraju su ostvarile trijumf od 90:83 (29:20, 18:26, 20:19, 23:18). Meč je odigran u Glaz areni u Renu pred više od 4.000 gledalaca. U prethodna dva dana Srbija je izgubila od Rusije i pobedila je Tursku.\nNaš tim je izvanredno započeo meč i od starta stigao u solidno vođstvo. U prvoj četvrtini Srpkinje su trojke šutirale odličnih 6/8, a ostvarile su i čak 36 indeksih poena. Najveću prednost naš tim je imao od 12 poena razlike početkom druge četvrtine kada je bilo 32:20. Francuskinje su do prve prednosti stigle tek u 16 minutu (37:36), ali to vođstvo bilo je kratkog daha, pošto su naše košarkašice ponovo preuzele kontrolu utakmice i držale je do sredine poslednje deonice. Ni nova prednost Francuskinja nije dugo trajala, pa je i sama završnica pripala Srpkinjama u kojoj su potvrdile trijumf.\nPrednost u skoku imale su Francuskinje za pet uhvaćenih lopti više (32-27). Šut za tri poena naših košarkašica na kraju je bio 48 posto (11/23), dok koncentracija u pojedinim trenucima nije bila na visini pošto je promašeno devet slobodnih bacanja. U uniformi na večerašnjoj utakmici protiv Francuske nije bila Sonja Petrović, a u igru nije ulazila Kristina Topuzović.\n-Baš sam zadovoljna kako smo igrale. Borile smo se. Ispoštovale smo većinu stvari koje nam je Marina rekla i to se odrazilo na rezultat. Sa mnogo samopouzdanja idemo u Vršac i zadovoljne smo kako se pripremamo za Evropsko prvenstvo – rekla je Ana Dabović.\n-Držale smo dobar ritam od početka utakmice. Kontrolisale smo skok i ispoštovale smo sve što je selektorka tražila od nas, što nam je i donelo rezultat – istakla je Nikolina Milić.\nSrbija se u ponedeljak vraća iz Francuske. U narednih par dana reprezentacija će trenirati u Beogradu, a pripreme za šampionat Evrope završiće u Vršcu. Prvenstvo u Zrenjaninu počinje 27. juna kada će naš tim igrati protiv Belorusije, dok će protivnici u grupi 28. i 30. juna biti još i Rusija i Belgija.\nVIDEO - Trinkijeri u čudnoj majici i sa Vanjom Marinkovićem došao na konferenciju za štampu\nTagovi: Ženska košarkaška reprezentacija Francuske, Ženska košarkaška reprezentacija Srbije\nGde si Bobi De Niro? Sale zezao Marjanovića zbog glume u Holivudu, pa se izljubio sa svim igračima!\nStigla potvrda: Cedevita Olimpija sa dvojicom Marka Simonovića napada ABA ligu!


SEDMICA SUDSKE NAGODBE: JOŠ JEDNA PREDSTAVA VSTV-A BEZ IKAKVE SUŠTINE | Hayat.ba\nSEDMICA SUDSKE NAGODBE: JOŠ JEDNA PREDSTAVA VSTV-A BEZ IKAKVE SUŠTINE\nBaš kao i mnogo puta ranije u proteklim godinama, VSTV je javnost informisao da je u toku sedmica Sudske nagodbe. Međutim, lijepo sročena saopćenja za javnost, sadržavaju formu bez ikakve suštine, objašnjavaju naši sagovornici.\nNaime, iz Visokog sudskog i tužilačkog vijeća BiH je saopćeno:\nSudska nagodba je brži i jeftiniji način rješavanja sudskih sporova koji podrazumijeva međusobni dogovor stranaka u sporu. Na ovaj način, stranke i sud pošteđeni su dugotrajnog vođenja sudskog postupka, nepotrebnog pribavljanja i izvođenja dokaza, odgađanja ročišta i eventualnog drugostepenog postupka te se izbjegavaju brojni dodatni troškovi redovnog sudskog postupka. Ovaj način mirnog rješavanja sporova nije dovoljno iskorišten, te kako predstavlja efikasan način rješavanja svih vrsta predmeta parničnog i vanparničnog postupka, a naročito predmeta koji se odnose na naplatu komunalnih i sličnih usluga male vrijednosti, radnih sporova, isplatu dugova i naplatu potraživanja, naknadu štete, podjelu stvari i nekretnina u zajedničkom vlasništvu, uređenje međa, materijalna davanja i drugo.\nAdela Duraković, advokatica iz Sarajeva za naš portal kaže da je ovo uobičajena sudska praksa te da se već godinama realizuje i da je ona imala mnoštvo nagodbi mimo ove sedmice koju VSTV organizuje.\nSuština je da se ovim sudijama daje bonitet, odnosno plus koji će se evidentirati u njihovim ocjenama rada na kraju godine, kaže Duraković.\nSudija Milan Blagojević iz Banja Luke otkriva pravo stanje na terenu. Ova sedmica kao i mnogo projekata VSTV, kako objašnjava, ruiniraju pravosuđe. Besmisleno je, jer za nagodbu treba saglasnost dvije strane koje bar on nije susreo.\nPotrebna je dobra volja stranka, ali koje očigledno nema. Ukoliko one nađu zajedničko rješenje one će same saopćiti sudu. Ovaj projekat je samo s ciljem da se prikaže da se nešto radi, a u suštini ne radi se ništa, objašnjava Blagojević.\nPodsjećamo, aktuelni saziv VSTV suočava se sa najvećim disbalansom u radu jer im je Sud BiH ukinuo Pravilnik o postupku ocjenjivanja rada nosilaca pravosudnih funkcija te ranije i Pravilnik o prikupljanju i obradi podataka imovinskih kartona pravosudnih zvaničnika.


IGOR BESERMENJI: Živeti autonomiju | Autonomija\nIGOR BESERMENJI: Živeti autonomiju\nKoliko Vojvođani razumeju vojvođansku autonomnost?\nTokom nekoliko razgovora sa mojim prijateljima, među kojima su većinom oni koji imaju između 20 i 25 godina, shvatio sam da značajan broj njih ne razume pitanje vojvođanske autonomije. Znam, sada bi verovatno oni koji već decenijama istrajavaju u borbi da Vojvodina ostvari svoju autonomiju, rekli da onaj ko do sada nije razumeo, skoro sigurno i ne želi da razume, ali u međuvremenu su odrasle nove generacije koje nisu imale prilike mnogo da nauče o tome i koje su odrastale u specifičnim okolnostima po Vojvodinu. Tokom jednog perioda i ja sam bio vrlo blizu da formiram ovakvo mišljenje, jer stvarno deluje nadrealno da autonomija, koja je jedna od najtrošenijih tema ovdašnje političke scene, još uvek mnogima ostaje daleka i nerazumljiva. Međutim, ispostavlja se da jeste.\nBilo bi krajnje licemerno da ne kažem da najveću krivicu za takvu situaciju verovatno snose sami nosioci politike autonomije, ali isto tako ne smatram ni da se Vojvodina nalazi u poziciji da ima vremena da čeka da se međusobno optužujemo i analiziramo proteklu deceniju i kusur godina. DS, LSV i SVM, kao nosioci pokrajinske vlasti, već duži niz godina morale su više da učine na edukaciji Vojvođana o svemu što autonomija predstavlja i može da promeni u njihovim životima. Nije se smelo dozvoliti da se upadne u zamku koju su protivnici Vojvodine osmislili vrlo vešto, a to je da autonomija pred prosečnim građaninom postane već ispričana priča, tema bez početka i kraja, dosadna i naporna, a upravo se tako nešto i desilo.\nStvarnost je naravno da autonomija Vojvodine danas u praksi uopšte ne postoji, a njena suština već je ostala u senci političkih prepucavanja, otimanja od Vojvodine, mlake odbrane i užasnih naslova po štampi koji su uglavnom za pojam autonomije vezivali negativnu konotaciju međustaranačke borbe, umesto da su se makar štampani mediji porudili da objavljuju nekakve dodatke kojima bi edukovali građane o značenju autonomije za Vojvodinu. Ali, naravno, zar mi u Vojvodini imamo medij koji bi tako nešto uradio? Još uvek ne. Sposobnih i iskusnih novinara za realizaciju takve ideje sigurno ima, ali nema i petlje da se tako nešto inicira. Još je diskutabilnije pitanje ima li i želje, što je tužna istina Vojvodine.\nAutonomija ne može biti posmatrana samo kao političko pitanje i domaći zadatak dve ili tri partije. Autonomija će verovatno imati više šansi za uspeh onda kada građani Vojvodine budu do kraja upoznati sa njenim značenjem i njenom upotrebom, što sada nije slučaj. Za početak, iako deluje nerealno, mnogi i ne znaju šta termin autonomija sam po sebi predstavlja, a kada postoji takvo nepoznavanje teme, o čemu više dalje i razgovarati? Ako ne verujete, ispitajte nekoliko ljudi iz svog najbližeg okruženja i uverićete se. Saznanja o autonomiji do sada su (u najvećem broju slučajeva) do građana dolazila samo kao politička ideja koju stranka koju podržavaju zagovara ili ne. Kada imate situaciju da o jednoj ideji kakva je autonomija tako malo znanja imaju upravo oni na čije živote autonomija treba da utiče, a to su građani Vojvodine, onda to nije dobar znak. Dakle, vojvođanska autonomija mora postati jasna svim građanima Vojvodine kako bi u jednom trenutku oni mogli da je razumeju, pa onda podrže i tek na kraju žive tu ideju.\nTema autonomije moraće najpre da nadraste politička nadmetanja i način na koji se upotrebljava njen pojam danas, da bi u vremenu koje je pred nama izgradila svoj put ka oživljavanju. Ona mora postati pristupačna Vojvođankama i Vojvođanima, moraju postojati napori pokrajinske vlasti, medija, obrazovnih ustanova i celokupne vojvođanske javnosti da se svi u Vojvodini, a i van nje, edukuju o tome šta to znači za jednog čoveka živeti život u jednoj autonomiji. Dok god sva saznanja o autonomiji do građana budu dolazila samo kroz naslove iz štampe, saopštenja političkih stranaka i nastupa političara u parlamentu, neće biti velikih dometa u njenom ostvarivanju.\nNaročito je važno da se autonomnost objasni mlađim generacijama, rođenim devedesetih godina koji i ne znaju šta to znači živeti u jednoj autonomiji. To mora neko da nam objasni, jer ovo što sada Vojvodina živi, nije prava autonomija. Osim toga, stvar se dodatno komplikuje danas kada relevantne stranke uglavnom podržavaju vojvođansku autonomnost, ali koriste termin „stepen autonomije“. Mislite li da prosečan građanin razume stepene autonomije? Dakle, autonomija, reč koju sam upotrebio stotinu puta u ovako kratkom tekstu, mora biti baš sve suprotno jednoj istrošenoj reči – mora biti jasna svakome u Vojvodini, kako bismo očekivali da sutra svi u toj autonomiji zajedno i živimo.\nZa sada, odlično je što u glavama Vojvođana živi kakav-takav plamen o nekakvoj autonomnosti i to je bitno očuvati, ali da bismo zaista oživeli tu ideju, moramo je raščlaniti na mnogo delova i sve ih proučiti, naučiti i razumeti.


Lajčak: Rješenje za Kosovo koje nikoga ne ponižava\nŠef slovačke diplomacije Miroslav Lajčak založio se za nalaženje rješenja za Kosovo koje nikoga ne ponižava i upozorio da je uprkos tolikim naporima velikih sila Kosovo ostalo nezavršen posao. On je upozorio da i susjedne zemlje koje su Kosovo priznale to " samo toleriraju". "Priznali su ga, ali nisu uspostavili pune diplomatske odnose”. Lajčak kosovskog predsjednika naziva predstavnikom i podsijeća da nije bio pozvan na “inauguraciju makedonskog predsjednika, ni u Crnu Goru na regionalni sastanak”. Dodao je, kako ipak očekuje , da će postepeno rasti broj zemalja koje priznaju Kosovo. No, po njegovu mišljenju "agresivno nametanje Kosova izazvati će jednako agresivnu reakciju Srbije" na što je upozorio i u razgovorima s američkim dužnosnicima kada su ga prošle godine pitali što dalje s Kosovom. Ministar je to kazao u intervjuu za slovački list "Pravda".


Eksperiment u Brazilu: Socijalna utopija na obali Atlantika\nSvet Autor:DW27. jun. 202112:27 > 12:30\nFoto: Mauro Pimentel / AFP / Profimedia\nBrazilski grad Marika upravo eksperimentiše oko toga kako bi mogla da izgleda socijalna politika budućnosti. Osim isplate osnovnog dohotka, eksperimentiše se i s drugim idejama.\nBrazil: Protesti protiv Bolsonara, hiljade ljudi na ulicama\nBrazil registrovao više od 66 hiljada novoobolelih\nKilometarske peščane plaže, pitomi zeleni brežuljci – grad Marika na atlantskoj obali Brazila na prvi pogled izgleda kao raj na Zemlji. I to ne samo zbog pejzaža, kako kaže Džesika Ivana (30), prenosi Dojče vele.\nKomunalna čistačica s mužem i dvoje dece živi u kvartu Žakaroa, siromašnom predgrađu Marike, grada u kojem živi oko 160 hiljada stanovnika:\n„Ljudi sa svih strana dolaze ovamo, zato što Marika nudi više šansi, ima više posla, atraktivan je grad i porodici po pitanju odgoja dece. To je miran grad, bez haosa, bez nasilja, nema pucnjava kao u drugim gradovima. Ovde jedva da ima i skandala, sve je mirno.”\nMarika se nalazi samo 60 kilometara istočnije od Rio de Žaneira – pa ipak izgleda kao sasvim drugi svet. U tom gradu se naime upravo sprovodi jedinstveni socijalni eksperiment: gradske vlasti u praksi isprobavaju ono o čemu se diskutuje u celom svetu – građanima kojima je potrebno isplaćuje se osnovni dohodak. Radi se o 42.000 ljudi.\nTokom pandemije mesečne doznake su povećane, trenutno se isplaćuje bezuslovni dohodak od 150 evra svakog meseca. Osim toga je javni prevoz besplatan, besplatno je školovanje, besplatni su fakulteti, baš kao i sveobuhvatni zdravstveni sistem. Subvencionišu se struja i voda. A ljudi koji, kao Džesika Ivana, grade novu kuću, dobiju i beskamatni kredit, prenosi Dojče vele.\nDžesika Ivana svoj mesečni dohodak ipak ne dobija u brazilskoj valuti (real), već se on isplaćuje u lokalnoj digitalnoj valuti. Mumbuka, tako se zove ta valuta koja je vezana uz real u odnosu 1:1. To se napravilo kako bi se uz pomoć lokalne valute pokrenula lokalna privreda.\nMumbuka je u međuvremenu kao sredstvo plaćanja prihvaćena svugde, od supermarketa pa do apoteka, jedini izuzetak su cigarete i alkohol. Manuela Melo je predsednica lokalne Mumbuka banke:\n„To je banka koja je zarađuje novac. Naš kompletan profit se opet vraća stanovnicima grada Marika.“\nSocijalna Mumbuka kreditna kartica je jarko crvene boje. A crveni su i besplatni autobusi u gradu, gradska većnica i nova zgrada bioskopa. Crvena boja nije slučajnost. Gradom vlada Radnička stranka PT.\n„Iako Marika mnogim ljudima ništa ne znači, taj je grad za mene simbol, odnosno dokaz da Brazil ipak može da funkcioniše“, kaže Luiz Injasio Lula da Silva. Bivši brazilski predsednik je bio pozvan kao počasni gost na proslavu jubileja grada Marika.\nLula je u predizbornoj kampanji, a levičarska utopija u tom gradu savršena kulisa za pozicioniranje protiv ultradesničara i korona skeptika, poput aktuelnog predsednika Žaira Bolsonara.\nMarika je za sada mnogo bolje izašla na kraj s pandemijom od ostatka zemlje i na to je gradonačelnik Fabiano Horta, koji je na izborima u novembru dobio podršku čak 88% birača (i ponovo izabran na tu dužnost), posebno ponosan:\n„Isplatio se naš koncept povezivanja ekonomskih i zdravstveno-političkih mera. Pokrenuli smo programe pomoći kako bi ljudi zaista mogli da ostanu u svojim domovima i tako se zaštite”.\nZahvaljujući osnovnom dohotku i siromašni stanovnici su mogli da se pridržavaju mera za suzbijanje virusa, a novac se uložio u novu bolnicu. Na raspolaganju je u bolnici „Ernesto Če Gevara” bilo 116 dodatnih kreveta na odeljenju intenzivne nege, kaže direktorka Mišele Silvares:\n„Skoro polovina naših pacijenata je ovamo prebačena iz drugih opština. Naša bolnica ima strateško značenje za zdravstveni sistem cele regije.”\nAli kako se sva ta dobročinstva finansiraju? Odakle novac za sve to? Sve je to poklon prirode, kaže gradonačelnik Horta.\nIspred brazilske obale, u blizini ovog grada, nalaze se ogromne zalihe nafte. Poludržavni naftni koncern opštini isplaćuju novac za dozvolu korištenja tih zaliha – radi se o oko 150 miliona evra godišnje. Veliki blagoslov za opštinu, novac koji se „transferuje” dalje – do samih građana. Ali to je i model koji ustvari nije baš održiv. Na taj prigovor gradonačelnik Horta odgovara:\n„Osnovni dohodak smo uveli 2013., a tada nismo raspolagali sa ovim prihodima koje imamo danas. To je dakle politička odluka, odluka kojom se građanima garantuje minimalni prihod, kako bi oni onda mogli da pokriju svoje osnovne potrebe. To je politička odluka kad se donosi taj prvi korak i onda morate imati dovoljno novca za njeno finansiranje.\nPo uzoru na Norvešku, gradske vlasti su utemeljile državni fond preko kojeg bi trebalo da se finansira razvoj i onda kada više ne bude novca naftne industrije. A do tada bi u ovom brazilskom gradu trebalo da bude izgrađena nova industrijska luka i to na jednoj od najlepših plaža u ovom kraju. Pobornici zaštite životne sredine se opiru toj ideji. Ali većina stanovnika podržava projekt, među njima je i ribar Leonardo:\n„A ko bi trebalo da glasa protiv gradonačelnika? I to uz sve te stvari koje imamo, ko bi trebalo da bude protiv njega? Ko bi zapravo trebalo da se požali na rad gradskih vlasti?”


Mala i srednja preduzeća lakše i povoljnije do kredita – Studio B\nMala i srednja preduzeća lakše i povoljnije do kredita Tanjug\nObjavljeno: 20.11.2018. 20:46 Izmenjeno: 22.11.2018. 20:27\nPredstavnici Evropskog investicionog fonda, koji je deo EIB Grupe i pet banaka u Srbiji, potpisali su danas ugovor o pomoći u finansiranju malih i srednjih preduzeća.\nReč je o ugovoru o sprovođenju garancijske šeme za finansijsku pomoć malim i srednjim preduzećima, u iznosu od 20 miliona evra, koji bi, kako se očekuje, trebalo da omogući nove kredite u iznosu od najmanje 180 miliona evra za minimum 1.250 malih i srednjih preduzeća u Srbiji.\nPotpisivanju u Vladi Srbije prisustvovali su premijerka Ane Brnabić, šef delegacije Evropske unije u Srbiji Sem Fabrici i državni sekretar Ministarstva privrede Milun Trivunac.\nUgovor su potpisale Rajfajzen, Unikredit, Prokredit, Banka Inteza i Komercijalna banka, a garancija im pokriva određeni deo rizika i tako im omogućava da povećaju sredstva namenjena za kreditiranje malih i srednjih preduzeća.\nBanke se ugovorom obavezuju da klijentima omoguće povoljnije kredite od onih koji već postoje na tržištu. Povoljnosti za preduzeća će se razlikovati od banke do banke, ali će se ogledati u nižim kamatnim stopama, manjim zahtevima za hipoteke i dužim periodima otplate kredita.\nBrnabić je istakla da ne postoji dinamična, jaka i zdrava privreda bez dinamičnog, jakog i zdravog sektora malih i srednjih preduzeća i preduzetništva.\n„Jesmo šampioni u privlačenju direktnih stranih investicija, što je sjajno i bilo je posebno važno, kada smo imali nezaposlenost 24-25 odsto, ali danas moramo da razmišljamo kako da ojačamo preduzetništvo u Srbiji i kako da ojačamo mala i srednja preduzeća“, rekla je Brnabić.\nOna je ukazala da je izazov malih i srednjih preduzetnika u Srbiji pristup kapitalu, lak pristup finansijama i kamate koje plaćaju na kredite i da je zbog toga važan ugovor koji je potpisan.\nBrnabić je dodala da vlada radi na podsticanju preduzetništva, pre svega mladih, i to sistemski kroz obrazovanje i uvođenje preduzetništva u obrazovanje, uz vođenje poreskih olakšica u poslovanju malih i srednjih preduzeća.\n„Moramo da ohrabrujemo mlade da se ne plaše neuspeha“, poručila je Brnabić.\nUz to, dodala je da je samo ove godine Ministarstvo privrede izdvojilo više od 1,3 milijardi dinara za programe podrške preduzetništvu, bespovratnih kredita za početnike u poslovanju, projekte i nabavku opreme.\nTakođe, navela je da je ukupno od 2012. godine EIB, u partnerstvu sa Vladom Srbije, uložila 1,5 milijardi evra u različitim sektorima, od kojih 1,1 milijardu u programe podrške malim i srednjim preduzećima.\n„Nadam se da ćemo u kratkom roku videti značajne rezultate ove podrške i da će se to odraziti u našem ekonosmkom rastu i daljem smanjenju nezaposlenosti“, rekla je Brnabić.\nŠef Delegacije EU u Srbiji Sem Fabrici, istakao je da je pristup finansijama često jedna od prepreka firmama u Srbiji, naročito malim preduzećima, a da će im ovaj projekat omogućiti da postanu konkurentnije.\n„Ovaj fond daje novi podstrek ne samo tim preduzećima već čitavoj srpskoj privredi“, kazao je Fabrici.


Sjećanje na ubijene Srbe – mojKontakt portal – Radio Televizija Kontakt\nU Srebrenici će danas biti obilježena 21 godina od stradanja 69 srpskih civila i vojnika na Petrovdan 1992. godine u srebreničkim selima Zalazje, Sase i bratunačikim Biljača i Zagoni.\nOsim 69 poginulih, tog tragičnog Petrovdana nestala su 22 Srbina, od kojih je sedam zarobljeno živih i još nisu pronađeni.\nTime će biti završen program tradicionalne 17. memorijalne kulturno-sportske manifestacije “Petrovdanski dani”, koja se organizuje kao znak sjećanja na poginule Srbe.\nTog dana ubijeno je 69, a ranjeno mnogo više srpskih boraca i civila, a 22 su zarobljena. Za ove, kao i za mnoge druge zločine počinjene nad Srbima iz Srebrenice i srednjeg Podrinja još niko nije odgovarao.


ARG u radio klubu YU7KMN\nO ARDF - ARG na Wikipedia.org\nAmatersko pronalaženje radijskog smera (ARDF, poznato i kao radio orijentiring, lov na radio lisice i radiosport) amaterski je trkački sport koji kombinuje pronalazak radio smera s mapom i kompasom. To je trka s vremenom u kojoj pojedini takmičari koriste topografsku kartu, magnetski kompas i aparat za pronalaženje smera radi kretanja po raznim šumovitim terenima dok traže radio predajnike. Pravila sporta i međunarodnih takmičenja organizuje Međunarodna radioamaterska unija. Sport je bio najpopularniji u istočnoj Europi, Rusiji i Kini, gdje se često koristio u programima telesnog odgoja u školama.\nTakmičari koriste radio frekvencije na ultrakratkim i na kratkim amaterskim frekvencijama. Ova dva frekventna područja izabrana su zbog njihove univerzalne dostupnosti licenciranim radioamaterima u svim zemljama. Radio oprema koju takmičari nose na stazi mora biti sposobna primati signal koji emitira pet predajnika i biti korisna za pronalaženje smera prema predajnicima, uključujući radio prijemnik, prigušivač i usmerenu antenu. Većina dizajna opreme integrira sve tri komponente u jedan ručni uređaj.\n(Tekst je iz knjige PEDESET GODINA NARODNE TEHNIKE 1946-1996 SOMBOR)\nSEKCIJA RADIOGONIOMETRISTA - ARG\nPrvi koraci radiogoniometrije datiraju iz 1964. godine, kada su izradjeni prvi goniometri u Somboru. Bili su detektorski, sa velikim ramom i pojacivacem. Prvo vece ucesce Fica Josipa na sampionatu Jugoslavije 1964. godine u Novom Sadu ostalo je bez rezultata. Bilo je to vreme kada su se jos kori stili cevni prijemnici s okvirnim antenama.\nPojavom tranzistora i tranzistorskih dzepnih prijemnika pocinje novo interesovanje, koje su jos uvecali prijatelji iz Radio-kluba "Tir Istvan" iz Baje. Posle uspostavljanja saradnje oni su somborskom klubu poklonili amaterski goniometar. Bio je to prepravljeni sovjetski dzepni difuzni radio-prijemnik tipa "cosmos". Videvsi ideju, nasi clanovi Arpad Sarkezi i Josip Fica pocinju rad na sopstvenim konstrukcijama. Ubrzo izradjuju nekoliko boljih uredjaja. Prvo su prepravljeni stari uredjaji, kasnije su izradjivani potpuno novi prijemnici, potom i predajnici za ARG.\nIzradom uredjaja i pristupanjem mladih, veoma zainteresovanih za ovu aktivnost, somborski klub izrasta u veoma jak centar u Jugoslaviji. Klub raspolaze sa blizu 100 goniometara za KT, 20 goniometara UKT i 4 garniture veoma kvalitetnih automatskih predajnika. Na klupskim izbornim takmicenjima okuplja se blizu 100 takmicara, kako bi izborili ucesce za regionalna takmicenja. Kao jugoslovenski centar ARG-a, Sombor osvaja vredne pozicije u drzavnoj reprezentaciji.\nBilo je godina kada su pola drzavne reprezentacije cinili clanovi somborskog kluba. U vojvodjanskoj reprezentaciji je bio nosilac aktivnosti niz godina. ARG komisije Vojvodine godinama je vodio Josip Fica, sve dok nije postao predsednik ARG komisije Jugoslavije. Od 1986. godine postaje medjunarodni ARG sudija i vise godina vodja jugoslovenske reprezentacije. Nazalost, promene u Jugoslaviji, pomanjkanje sredstava za putovanja na takmicenja veoma su unazadili ovu aktivnost, kojoj preti opasnost da potpuno zamre.\nNajznacajnije uspehe u goniometriji postigao je Arpad Sarkezi. Prvo veliko priznanje je osvajanje sva tri mesta na takmicenje u Beogradu.\nSomborski klub, kao Arg centar sa dosta takmicara i konstruktora, posle dobrih rezultata na drzavnom prvenstvu ulazi u konkurenciju za odlazak YU ekipe u Kinu 1983. godine. Obrenko Colic, kao takmicar, i Josp Fica, kao trener YU reprezentacije, borave 15 dana u Kini. Od pojedinaca najvise dobrih rezultata imao je Arpad Sarkezi. Od 1976. do 1996. godine deset puta je bio prvak Vojvodine, tri puta drugi i jednom treci. U tom periodu 8 puta je bio prvak drzave, dva puta drugi i dva puta treci. Na svetskom prvenstvu u dva maha osvojio je trece mesto i jednom peto mesto. Redovno je clan drzavne reprezentacije u kategoriji seniora i starijih seniora.


Pokretna proslost - RM Tocak\nPokretna proslost - RM Tocak\nAuthor Topic: Pokretna proslost - RM Tocak (Read 1116 times)\n09 Avgust, 2010, 14:14:53\nPokretna prošlost: R. M. Točak\nNaš legendarni rok, bluz i džez gitarista Radomir Mihailović Točak, lider nekada najbolje jugoslovenske grupe Smak, već šest godina ne nastupa u javnosti. On i dalje živi u svetu muzike.\nRadi sa mladim gitaristima, pravi gitare, komponuje, posredno, preko interneta komunicira sa svojim fanovima. Na akustičnoj gitari koju je sam napravio odsvirao je nekoliko pesama za gledaoce RTS - a.\nEmisija R. M. Točak je najava istoimene serije o životu, muzičkom opusu, značaju i uticaju na savremenu muziku ovog vanserijskog gitariste i kompozitora. ''On je gitarska ikona'', ''u njegovoj svirci ima nešto paganinijevsko'', ''na globalnom planu se dogodio Džimi Hendriks, na Balkanu se dogodio Točak'' - to su neke od ocena izrečene u emisiji RM Točak.\nO njemu i grupi Smak o ovoj emisiji govore Zvonimir Đukić Đule, lider grupe Van Gog, Dado Topić, Rambo Amadeus, Branimr Lokner, rok - kritičar, Raško Kovačević, urednik u Blicu, Branko Kukić, književnik, urednik časopisa Gradac, Siniša Kovačević, dramski pisac, zatim Slobodan Stojanović Kepa, Zoran Milanović, Radisav Sretenović Tabi, Branislav Kovačević Cole i sestra Ljubica Mijailović.\nSvi sagovornici su saglasni da je za srpsku muziku i kulturu neophodno aktivno prisustvo takve kreativne ličnosti u javnom živiotu i na umetničkoj sceni.\nAutor Dragan Kolarević\n09 Avgust, 2010, 14:22:41\nOdg: Pokretna proslost - RM Tocak\nVeliko hvala RTS-u za ovaj potez. Vracajuci R.M.Tocka u zasluzeni fokus paznje svih nas, a posebno mladjih generacija , vracate nadu da cemo mozda ipak docekati jos neki sjajan album i koncert ovog legendarnog coveka. Svi mi mozemo jos mnogo toga od njega da naucimo, jer sudeci po najnovijim snimcima koji su dostupni na internetu Radomir Mihailovic Tocak danas svira bolje i iskrenije nego ikad.\n09 Avgust, 2010, 14:43:15\nKao da nije vazno koliko je gitara stara u kakvom je stanju vec u cijim je rukama


Košarkašice polovično | Ritam Grada - vesti Kragujevac\n- Igor Lazarević - Dec 6, 2015\nU devetom kolu Ženske košarkaške lige Srbije, košarkašice Šumadije savladale su ekipu Bora na svom terenu, rezultatom 76:41 (20:15, 23:4, 10:7, 23:15), dok je Radnički pretrpeo poraz na gostovanju Vršac Svislajonu – 74:56 (19:7, 19:12, 19:19, 17:18).\nŠumadija je sve vreme bila u vođstvu i nije dozvoljavala poslednjeplasiranom Boru čak ni da pomisli da može do prve pobede. Najefikasnija bila je Aleksandra Katić sa 18 poena, a dvocifrene su bile još Kristina Milošević i Mirjana Matović sa po 13. Zapažena je bila i Jelena Prvulović, koja je uz četiri poena upisala 12 asistencija.\nRadnički je u Vršcu očajno startovao (11:0), pa je sve vreme bezuspešno jurio dvocifreni zaostatak, koji je u više navrata prelazio i 20 poena. Jedina svetla tačka bila je Bojana Stevanović, koja je postigla 31 poen, uz 11 skokova, za indeks 39.\nRadnički je pao na deobu petog mesta (5-4), dok Šumadija deli osmu poziciju (4-5). U narednom kolu Radnički dočekuje Crvenu zvezdu, a Šumadija gostuje Vrbas Medeli.


Duel počinje u 21 čas na stadionu "San Paolo", što će Zvezdi biti poslednje gostovanje u grupnoj fazi elitnog takmičenja. Iz Napulja je dva dana uoči utakmice stiglo jedno obaveštećenje.\nFudbaleri Zvezde zajedno sa "delijama" proslavljaju pobedu\nNaime, kao preporuku za navijače crveno-belih, čelnici kluba naveli su da je uobičajena tačka nalaženja gostujućih pristalica "Naples Marine Terminal, Maschio Angioino", odnosno kod zamka pored luke u blizini samog centra grada.\nEkspedicija Crvene zvezde u utorak, u pre podnevnim časovima, putuje na jug Italije, a na stadionu Napolija treniraće istog dana u večernjim satima.\nU iščekivanju meča između Liverpula i Crvene zvezde u Ligi šampiona (sreda, 21 čas), u sećanje starijih ljubitelja fudbala dolazi meč istih rivala, odigran na isti datum 1973. godine. Tada je klub sa "Marakane" prvi put odmerio snage sa Crvenima i pobedio sa 2:1. Revanš, koji je usledio dve nedelje kasnije, završen je istim rezultatom. Na obe utakmice u listu strelaca upisao se Slobodan Janković.\nIPAK JE BILA DIMNA ZAVESA Klop otkrio kakva je kadrovska situacija u Liverpulu i ko SIGURNO propušta okršaj sa Zvezdom\nFudbaleri Liverpula u subotu (18.30) igraju u Premijer ligi protiv Hadersfilda, što će biti generalna proba pred okršaj sa Crvenom zvezdom u Ligi šampiona (sreda, 21 sat), a trener "crvenih" Jirgen Klop ima određenih problema da sastavi tim.\nCrvena zvezda je u Ligi šampiona izgubila od Pari Sen Žermena sa 6:1, a pored nereda nakon meča, dogodio se jedan upečatljiv detalj za vreme utakmice, kada su domaći navijači na sraman način provocirali "delije".\nEngleski mediji su ostali prilično zatečeni informacijom ko bi mogao da bude novi trener Mančester junajteda.


Obavještenje o čišćenju rezervoara i distributivne mreže | JKP Trnovo\nObavještenje o čišćenju rezervoara i distributivne mreže\nIzvršena je analiza higijenske ispravnosti vode od strane Zavoda za javno zdravstvo Kantona Sarajevo na osnovu naredbe Štaba civilne zaštite Kantona Sarajevo. Na osnovu rezultata analitičkih izvještaja Zavoda za javno zdravstvo Kantona Sarajevo od 15.11.2021. utvrđeno je da voda NIJE ZA PIĆE u sljedećim naseljenim mjestima: Dejčići, Dujmovići, Ostojići, Šabanci, Gaj, Mijanovići, Trebečaj, Brutusi, Pendičići, Gračanica, Delijaš, Pomeni, Umoljani, Šabići, Milišići, Brda, Lukavac.\nJKP „Trnovo“ d.o.o. Trnovo će izvršiti temeljno mehaničko čišćenje i pranje kaptaža i rezervoara, izvršiti hiperhlorinaciju kompletnog vodovodnog sistema, rezervoara i distributivne mreže.\nU periodu realizacije navedenih mjera JKP „Trnovo“ d.o.o. Trnovo vrši podjelu flaširane vode za piće u navedenim naseljenim mjestima.\nJKP „Trnovo“ ostaje na raspolaganju ugroženom stanovništvu Općine Trnovo


Tvrtka | DM-INT d.o.o.\nUpaljači • Rokovnici\nPočetna » Tvrtka\nDM-INT d.o.o. vam nudi široki izbor protivnih proizvoda i poslovnih poklona po konkurentnim cijenama kako bi zadovoljili potrebe vašeg budžeta. S popularnim grupama proizvoda, kao što su promotivni satovi,olovke, upaljači, USB – stikovi, T – majice, polo majice, jakne, kišobrani, tehničke naprave, alati i više, mi imamo sve što treba da zadovoljimo vaše marketinške potrebe i pomognemo da vaša marka – brend dođe do izražaja.\nDM-INT je posvećen isticanju vaše marke na pravi način i na vrijeme. Naši kreativni stručnjaci su vam na raspolaganju kako bi vam pomogli da pronađete idealan promotivni proizvod koji će odgovarati vašim marketinškim potrebama.\nSpremni smo za Vas izraditi virtualni uzorak nekoliko proizvoda po vašem izboru s vašim logom na njima, a prije potvrde narudžbe. Također Vam možemo dati izraditi pravi uzorak proizvoda prije početka proizvodnje cijele narudžbe.\nStalno dopunjujemo naš portal s novim promotivnim proizvodima i proizvodima na akciji, kako bi program naših proizvoda bio svjež, a vaš bankovni račun pun. Naša prednost nije mladost već dugotrajno iskustvo i rezultati u radu s promotivnim proizvodima i poslovnim poklonima. Naša želja je zadovoljiti naše klijente kroz različite mogućnosti, a prema njihovim osobnim potrebama kada god je to traženo.


Tako se ovaj grad pridružio Beogradu, Novom Sadu, Nišu, Kragujevcu, Kruševcu, Kovinu, Rumenki i drugim, u kojima takvi sadržaji već postoje u školama, bibliotekama ili drugim ustanovama. Podršku otvaranju “Ruskog kutka” dala je lokalna samouprava u Kikindi.\n- Kutak je namenjen ljubiteljima ruske književnosti i kulture, tradicije i umetnosti. Ovde će moći da se okupljaju i neposredno upoznaju sa litereturom, umetničkim delima, istorijom, ruskim jezikom. Planiramo da sadržaj još obogatimo id a ovde organizujemo razne programe, poput projekcija ruskih filmova, predstavljanje umetnika iz Rusije, organizovanje tribina i izložbi, a u saradnji sa Odeljenjem za kulturu Ruske ambasade i predstavljanje umetnika – naveo je Ostoja Vojinović, potpredsednik Društva srpsko-ruskog prijateljstva u Kikindi.\nKako je rekla Olesa Babenko, predstavnica Ruskog doma iz Beograda, dostavili su stotinjak metodičkih i nastavnih knjiga za ruski jezik i književnih dela, a prostor će biti dodatano obogaćen unutrašnjom dekoracijom.\nZAHVALNOST I SEĆANJE NA MIRČETA BERARA: U višoj školi za vaspitače u Kikindi otkrivena bista poznatom profesoru\nSAJAM CVEĆA U KIKINDI: Izložba će biti održana u subotu u centru grada\n15. 10. 2021. u 15:45\nTESTEROM I SEKIROM SEČENE NAJVEĆE TIKVE: DŽinovske bundeve sa manifestacije “Dani ludaje” u Kikindi rasečene radi semena (FOTO)\n14. 10. 2021. u 16:00\n- Nadam se da ovaj prostor može da pomogne svima koji uče ruski jezik ili žele da ga unaprede – rekla je Babenko.\nIste večeri u galeriji Kulturnog centra “Kikinda” otvorena je izložba "Tolstoj i Dostojevski u srpskoj kulturi", autorke Nataše Bulatović iz biblioteke Grada Beograda. Materijal je prikupljan godinu dana u arhivima, muzejima, pozorištima i bibliotekama sa starim i retkim knjigama.\n- Veliki istraživački rad stoji iza ove postavke kojom predstavljam kako Srbi doživljavaju Tolstoja i Dostojevskog, ali ne na osnovu onoga što već znamo o njima kao piscima, već na osnovu kulturnih veza koje su imali sa Srbijom i drugih utisaka. I jedan i drugi su podržavali ruske dobrovoljce da dolaze u Srbiju radi oslobodilačkih ratova i tako davali veliki podstrek Srbima za oslobođenje. Znamo da je u Srbiji poginuo grof Rajevski, znamo za Anu Karenjinu, znamo za ruske generale, ali nismo znali da se u dnevnicima Dostojevskog Srbi pominju kao veliki i hrabar ratnički narod. Tolstoj se dopisivao sa devojčicom koja ga je pozivala da reaguje da se Bosna i Hercegovina oslobodi posle aneksije i da zaštiti Srbe. Bila je to Anđa Petrović, sestra Rastka i Nadežde Petrović – objasnila je Bulatovićeva.\nIzložbom se skreće pažnja na srpski doprinos u obeležavanju 111 godina od smrti Lava Nikolajeviča Tolstoja i 200 godina od rođenja i 130 godina od smrti Fjodora Mihajloviča Dostojevskog. Postavka je dostupna javnosti do 25. oktobra. Otvaranju “Ruskog kutka” i izložbe prisustvovali su Mladen Bogdan, predsednik Skupštine grada i Milena Živkov, članica Gradskog veća Kikinde.\nIzložba Kikinda Kikinda vesti Milena Živkov Olesa Babenko


GEOTEST | GEOTEST na sajmu ECOFAIR 2012\nGEOTEST na sajmu ECOFAIR 2012\nU periodu od 10.10. do 12.10.2012. godine održan je 9. međunarodni sajam zaštite okoliša ECOFAIR. Zvanični partner za 2012. godinu bila je Republika Češka. Grupaciju GEOtest su na sajmu zastupali predstavnici kompanije GEOTEST d.o.o. Sarajevo.\nŠtand grupacije GEOtest je imao značajnu posjećenost, uglavnom predstavnika lokalnih zajednica. Također Michal Pastvinský, direktor Češke razvojne agencije, posjetio je štand GEOtest-a na kojem je razgovarao s Damirom Kasumom, direktorom kompanije GEOTEST d.o.o. Sarajevo, o dosadašnjem toku projekata zvanične Inostrane razvojne saradnje Republike Češke u Bosni i Hercegovini i Srbiji, koje implementira Odjeljenje za inostrane projekte kompanije GEOtest, a.s. u saradnji sa sarajevskim GEOTEST-om. Predstavnici GEOtest-a su bili počašćeni posjetom Hane Hubáčkove, ambasadorice Republike Češke u Srbiji i Luboša Joze, trgovinskog savjetnika.\nZa grupaciju GEOtest je ovo bilo drugo sudjelovanje na sajmu ECOFAIR. Predstavnici GEOtest-a su u sklopu sajma prezentirali usluge i značajne reference grupacije iz Bosne i Hercegovine, Republike Češke, Republike Srbije i niza drugih zemalja svijeta.


Belgrade Waterfront: Prodat 2000. stan\nTanjug 2. decembra 2019. 22:37\nBEOGRAD – „Beograd na vodi“ (Belgrade Waterfront) saopštio je danas da je u tom naselju na obali Save prodat jubilarni, 2000. stan.\nKako se navodi, „do ovog trenutka, u okviru ‘Belgrade Waterfronta’ useljene su tri stambene zgrade, odnosno ukupno oko 750 stanova, a kompletno je završeno 50 odsto planirane infrastrukture“.\n„‘Belgrade Waterfront’ objavljuje i proslavlja još jedno važno dostignuće: 2000 prodatih stanova u okviru ovog jedinstvenog projekta na obali Save. Jubilarni prodati stan nalazi se među prvim brendiranim W stanovima u Srbiji, prestižnim W Residences Belgrade. W je jedno od najuzbudljivijih imena u sektoru hotela i brendiranih stanova i posluje pod okriljem Marriott International“, kaže se u saopštenju.\nIstiče se da „Belgrade Waterfront“ prvi u Srbiju donosi trend brendiranih stanova, u okviru kojih stanari mogu da uživaju u uslugama hotela istog brenda, ali u privatnosti svog doma“.\n„Beogradski W hotel, kao i W Residences Belgrade, nalaziće se na spektakularnoj lokaciji na samoj obali reke, sa mnoštvom nesvakidašnjih mogućnosti na raspolaganju gostima hotela i vlasnicima stanova“ dodaje se u saopštenju.\n„U trenucima slavlja poput ovih, prvenstveno smo zahvalni ljudima – kako kupcima, tako i partnerima – koji su prepoznali viziju novog života na obali Save, a onda i ponosni što smo zajednički uspeli da tu viziju ostvarimo. Belgrade Waterfront je aktivno naselje, koje nudi kvalitetne domove na izvanrednoj lokaciji. Drago mi je što projekat stabilno pronalazi svoj put do ljudi i što su oni svime što za njih gradimo izuzetno zadovoljni“, istakao je Nedeljković.\nPovodom jubileja, kompanija je za srećnog kupca pripremila poseban poklon: vaučer u vrednosti od 2.000 evra za servisne troškove. Pored toga, pet kupaca koji odmah nakon dvehiljadite kupovine postanu vlasnici nekog od stanova u okviru „Belgrade Waterfronta“, takođe će biti nagrađeni vaučerom iste vrednosti.\nKlub otvorenih inovacija za proizvode „made in…\nJunajted prupa kupuje grčki Forthnet\nCrna Gora ne odustaje od izgradnje žičare Kotor –…\nZa nabavku mašina i opreme obezbeđeno 130.000.000 RSD


Naslovna » Blog » Fantastični Beograd » Družina Dardaneli: Zločin na Svetskoj izložbi\nPavle Zelić 24. april 2016. Fantastični Beograd Postavite komentar\nStrip je napisao scenarista i crtač Pavle Zelić (poznat i po romanu „Peščana hronika“, Laguna 2013.) i crtač Dragan Paunović (takođe i ilustrator strip adaptacije romana „Konstantinovo raskršće“). Ovaj tekst napisao je (nekadašnji) bloger Dana u Beogradu – Pavle Zelić…\nDružina Dardaneli – Poljubac leptirice\nU pitanju je drugi deo jednog od najuspešnijih domaćih strip serijala, koji je već sa prvim nastavkom – „Družina Dardaneli – poljubac leptirice“,\nobjavljenog 2011. godine, postigao ogroman uspeh kod kritike i publike u Srbiji i regionu, pa je čak biran i među najbolje svetske stripove za tu godinu na sajtu najuglednijeg teoretičara stripa, britanca Pola Graveta.\nPosle velike izložbe i promocije u Kulturnom centru Srbije u Parizu koja je trajala od 17. decembra 2015. godine do 27. januara 2016, novi album „Družine Dardaneli“ je imao svoju domaću premijeru u Studentskom kulturnim centru u Beogradu 7. aprila.\nNa velikoj promociji koja je oborila rekord posećenosti i prodaje, koji je sve vreme držala prethodna premijera prvog albuma serijala, okupilo se više od 250 ljudi, i na licu mesta je prodato 150 albuma kako novog nastavka, tako i dugoočekivanog drugog izdanja odavno rasprodatog prvog albuma, oba kako u mekom povezu ali i tvrdokoričenom obliku.\nDružina Dardaneli – srpski (super)heroji\n„Družina Dardaneli“ je priča o timu svojevrsnih (super)heroja, protagonista srpske i evropske književnosti, koji se suprostavljaju zlu oličenom u istim takvim, iz klasika pozajmljenim likovima sa druge strane, i interesima moćnika čija su ovi produžena ruka.\nU ovom serijalu, ponovo smo se upoznavali sa velikim junacima kroz njihove stripske verzije koje se nadovezuju ali i nadograđuju ove protagoniste klasične literature.\nOni su Hajduk Stanko – Janka Veselinovića, Koštana – Bore Stankovića, Tolstojev Aleksej Kirilovič Vronski, Sava Savanović – Milovana Glišića, Andrićev Karađoz, Ćosićev Vukašin Katić, i najzad, jazavac (pred sudom) Petra Kočića.\nOponenti ovoj čudnovatoj skupini su u prvom albumu bili Kafkin Jozef K, (dobri vojnik) Švejk Jaroslava Hašeka, Old Šeterhend i Halef Omar iz romana Karla Maja, i negde između obe strane, Dimina Dama s kamelijama, kao i kamara drugih epizodista u omažima literaturi koju smo voleli da čitamo (ili pak morali u školi).\nNovi suparnici i pomagači\nMilje ovih pripovesti je svet tehnoloških čuda, arhitektonskih ludorija, i opšte iščašenosti u odnosu na poznatu prošlost, nadovezujući se na imaginaciju ali i stvarne koncepte naučnika i vizionara, u kojem je (skoro) sve moguće.\nI gde bolje da se vrhunac takvog drugačijeg i boljeg društva prikaže, nego na čuvenoj Svetskoj izložbi u Parizu 1900. godine, kada se univerzum mašte preklapao sa našim na predivne i neočekivane načine, kao i na Orijent Ekspresu koji u ovoj verziji – leti!\nNovi suparnici, ali i pomagači, oličeni pre svega u Raskoljnikovu Dostojevskog, metamorfu Gregoru Samsi iz Kafkinog „Preobražaja“, monstruoznom Fantomu iz Opere Gastona Lerua, i našem svetskom putniku – Nušićevom Jovanči Miciću su tu da stvari učine zanimljivijim.\nSvaki čitalac može da se igra pronalaženja referenci na dela globalne kulture na stranicama ove nezavisne priče, koja će ipak podsetiti na stare junake i negativce u nebrojenim preokretima i otkrićima u zapletu.\nStrip serijal „Družina Dardaneli“ je već sa početnom epizodom postao fenomen, pa je tako ona adaptirana u radio dramu, analizirana u desetinama kritika, pa čak i naučnom radu, imala tuce samostalnih i grupnih izložbi i bila promovisana nebrojeno puta uzduž i popreko Srbije ali i u celom regionu i godinama posle objavljivanja.\nBilo da ga otkrivate po prvi put ili nanovo, u pitanju je fikcionalni univerzum koji iskazuje poštovanje svojim uzorima, ali i daje mnogo, mnogo više. (danubeogradu.rs)\nTagoviblog dragan paunović družina dardaneli fantastični beograd fantastika naučna fantastika pavle zelić sf stripovi\nPrethodni U bioskopima: Pogled sa neba\nSledeći Najavljena rekonstrukcija pijace Senjak


Popustore.rs | 1500 din za MIX AEROBIK u fitnes klubu LittleGym! Dovedite svoje telo do savršenstva...\n1500 din za MIX AEROBIK u fitnes klubu LittleGym! Dovedite svoje telo do savršenstva...\nUkupno prodato vaučera: 2502\nPonuda obuhvata: 12 termina Mix aerobika\nTermini su: ponedeljak - sreda - petak u 20:00h\nNekako ste se nadali da ćete uspeti da napravite lepo i čvrsto telo isključivo snagom uma. Pa tako koncentrisani misli usmeravate na zadnjicu, pa na bedra, pa na ruke. Ništa od toga. Radije se koncentrišite na ovu ponudu. Vodimo vas u LittleGym na MIX AEROBIK gde ćete uz njihove vrhunske programe dobiti baš to - svoje super telo. I to baš pre plaže...\nMIX AEROBIK je kombinacija hi-low programa koji značajno sagoreva mast i razvija aerobne sposobnosti. Obuhvata vežbe snage sa elementima borilačkih veština uz obavezne vežbe istezanja, koje daju tonus i gipkost mišićima. Trening se radi u ritmu muzike koja olakšava izvođenje vežbi. Program je namenjen osobama koje žele da izgube kilograme i da oblikuju mišiće...\nNovootvorena teretana LittleGym se nalazi na Dorćolu, na adresi Skender begova 25. Kod njih možete naći sve što Vam je potrebno od personalnih treninga, profesionalnih sportova, firzičke pripreme, power plate-a, programa za redukciju telesne težine, nutricionista do korekcije deformiteta.\nPosebno bi istakli pozitivnu energiju ovog kluba i stručne, raspoložene i uvek nasmejane instruktore koji su na raspolaganju uvek tokom radnog vremena da potpuno besplatno vode treninge, daju savete o ishrani, pišu programe vežbi i ishrane itd. Osim ovoga na raspolaganju Vam je i džak za boks za slobodno korišćenje.\nNestrpljivo Vas čekaju da zajedno izgradite mišiće, oblikujete telo, ispravite deformitete, skinete višak masnoće, podignete opštu fizičku spremu i poboljšate izgled i raspoloženje.\nSkender begova 25, Beograd\n063 12 67 835


Francuska opušta pravila u vezi s nošenjem maski, ukinut će noćni policijski sat 10 dana prije isteka mandata - Najnovije Vijesti\nFrancuska je odlučila ublažiti svoja pravila nošenja maski na otvorenom, s početkom od četvrtka. Pozitivan trend u vezi s koronavirusom omogućio je zemlji ukidanje policijskog sata, koji je trajao od 23:00 do 06:00, deset dana prije isteka mandata.\nPolicijski sat, koji je trebao isteći 30. lipnja, bit će ukinut u nedjelju, rekao je premijer Jean Castex. Početak policijskog sata već je pomaknut ranije ovog mjeseca, 21 sat na početak trajanja u 23 sata.\nPočevši od četvrtka, ljudi ne moraju nositi maske na otvorenom, izuzev gužvi poput uličnih tržnica, igrališta i stadiona.\nMaskiranje će i dalje ostati obvezno u javnom prijevozu, kao i na radnim mjestima, u trgovinama i drugim zatvorenim prostorima, osim barova i restorana.\n“Nismo poznavali tako nisku razinu širenja virusa od prošlog kolovoza”, rekao je Castex, pripisujući uspjeh “mobilizaciji Francuza” i kampanji cijepljenja. Situacija se poboljšavala “brže nego što smo se nadali”, rekao je.\n”Normalno je da prilagodimo svoje mjere i određene elemente kalendara, a da pritom zadržimo visoku razinu budnosti u narednim tjednima.”\nPremijer je cijepljenje nazvao “najboljim bedemom protiv obnavljanja epidemije” i još jednom pozvao sve na cijepljenje.\n“Nismo poznavali tako nisku razinu širenja virusa od prošlog kolovoza”, rekao je Castex, pripisujući uspjeh “mobilizaciji Francuza” i kampanji cijepljenja. Situacija se poboljšavala “brže nego što smo se nadali”, rekao je. Ako je sada razina širenja sada tako niska zahvaljujući “mobilizaciji Francuza” (što to uopće znači?) i kampanji cijepljenja koje… Pročitaj više »\nMolim vas prestanimo raspravljati ovim ludorijama,glupostima kao što je nošenje maski na otvorenom kako bi spriječili širenje kuronja virusa.Prije par miseci sam pisao kako u Australiji na boks meču u Queslandu desetke tisuća gledatelja ljudi osoblja bez ikakvih brnjica a u susjednoj Viktoriji se uvodilo striktno nošenje ovih budalaština na… Pročitaj više »


Istočno Sarajevo: Strategijom do unapređenja mentalnog zdravlja | Trebevic.net\nIstočno Sarajevo: Strategijom do unapređenja mentalnog zdravlja\nNa javnoj raspravi u Istočnom Sarajevu o Nacrtu strategije razvoja mentalnog zdravlja u Republici Srpskoj istaknuta je važnost ove strategije radi unapređenja mentalnog zdravlja, odnosno smanjenja broja oboljelih, te povećanja dostupnosti i kvaliteta zdravstvenih usluga.\nPomoćnik ministra zdravlja i socijalne zaštite Republike Srpske Ljiljana Ivančić rekla je novinarima da se sa reformom krenulo prije 20 godina i da je od tada u Srpskoj uspostavljeno više od 20 centara mentalnog zdravlja na primarnom nivou.\nPrema njenim riječima, u tim centrima rade multidisciplinarni timovi koji su prošli dodatnu edukaciju, jer tokom školovanja nisu imali mogućnost da ovladaju vještinama i znanjima potrebnim za liječenje takvih pacijenata.\nIvančićeva je dodala da je u toku ovih procesa uvedena i radno-okupaciona terapija oboljelih.\nOna je naglasila da je za uspjeh ove reforme neophodno da se u proces uključi cijelo društvo, da postoji koordinacija vlasti, institucija, ustanova, organizacija i udruženja.\nIvančićeva je rekla da je proteklih godina evidentna velika podrška brojnih partnera, a kao primjer navela je Vladu Švajcarske koja je kroz projekat jačanja mentalnog zdravlja u BiH pomogla brojne aktivnosti.\nOna je naglasila da su razlozi za donošenje ove strategije mnogobrojni jer prema podacima Svjetske zdravstvene organizacije više od 450 miliona ljudi u svijetu ima nekih od mentalnih problema i poremećaja.\nNavodeći da svaka četvrta osoba koja se javi ljekaru zbog zdravstvenih tegoba ima neki od mentalnih problema ili poremećaja, ona je rekla da se pretpostavlja da će do 2020. godine depresija biti na drugom mjestu, odmah nakon bolesti kardiovaskularnog sistema.\nPrema podacima Instituta za javno zdravstvo Republike Srpske, u prošloj godini godini evidentirano je više od 40.000 slučajeva sa mentalnim problemima, od kojih je 5.700 bilo bolničkih.\nU javnoj raspravi učestvovao je i predstavnik Ministarstva zdravlja i socijalne zaštite Milan Latinović. Organizator javne rasprave je Ministarstvo zdravlja i socijalne zaštite Republike Srpske.


KRIK: Ministar Nenad Popović u “Rajskim papirima” - Moja Hercegovina\nPočetna / KRIK: Ministar Nenad Popović u “Rajskim papirima”\nKRIK: Ministar Nenad Popović u “Rajskim papirima”\n06. 11. 2017. 11:25\nProcurila dokumenta omogućuju detaljan uvid u poslovnu imperiju i bogatstvo ministra Popovića. Dokumenta otkrivaju da Popovićevi poslovi i imovina vrijede najmanje 75 miliona dolara, a da je njihova tržišna vrijednost veća od 100 miliona, što ga, kako navodi KRIK, čini ubjedljivo najbogatijim političarem u zemlji.\nNakon što je 2012. godine postao potpredsjednik Narodne skupštine, Popović je došao na ideju da svoje bogatstvo reorganizuje kroz složenu mrežu ofšor kompanija koju bi kontrolisali trust iz Hong Konga i dvije firme sa Ostrva Man. Advokatska kuća “Appleby“ koju je Popović želio da angažuje, međutim, sprovela je istragu i otkrila različite kontroverze u vezi sa Popovićevim poslovima, posebno onim u Rusiji.\nKRIK podsjeća i da posedovanje ofšor kompanije i poslovanje preko nje ne podrazumijeva nužno nezakonite radnje. Ove kompanije, međutim, mogu da se koriste za izbjegavanje plaćanja poreza, skrivanje vlasništva, pranje novca, kao i izbjegavanje antimonopolskih zakona.\nIstraživanje “Rajski papiri“ koje predvode Međunarodni konzorcijum istraživačkih novinara – ICIJ i nemački list “Zidojče cajtung“ otkriva tajne poslove svjetskih lidera, engleske kraljice, muzičkih zvijezda i poznatih korporacija.\nViše od 13 miliona dokumenata otkrivaju poslovanja i najbližih saradnika svjetskih lidera – američkog predsjednika Donalda Trampa, kanadskog premijera Džastina Trudoa, ukrajinskog predsjednika Petra Porošenka, engleske kraljice, poznatih muzičkih zvezda poput Madone i Bona Voksa, velikih korporacija medju kojima su “Nike” i “Apple”, kao i jednog od osnivača kompanije “Microsoft”.


Predsjednički izbori u SAD: Važna je pobjeda u New Hampshiru - 2004-01-26\nSutra se održavaju preliminarni izbori u New Hampshiru, maloj državi sa oko milion i 250 hiljada stanovnika, u kojoj su prvi preliminarni izbori održani 1920, a od 1952. godine su dostigli nacionalni značaj. Praktično od 1952 do 1992. godine nijedan predsjednik, Republikanac ili Demokrata, nije pobjedio ukoliko nije osvojio preliminarne izbore u New Hampshiru. Bill Clinton je promjenio to pravilo 1992, a zatim sadašnji predsjednik George W. Bush, koji su izgubili u New Hampshiru a osvojili ured u Bijeloj kući. Zbog značaja sutrašnjih izbora u New Hampshiru demokratski kandidati su i jučer i danas u punoj aktivnosti na pridobijanju glasova članova svoje partije.\nJohn Kerry, koji je osvojio iznenadjujuću pobjedu u Iowi obećao je žestoku kampanju u najmanje 20 država kada borba za podršku iz New Hampshira krene prema južnim i zapadnim državama. Govoreći za TV mrežu Fox, gospodin Kerry je optužio predsjednika Busha da je zemlju naveo na pogrešno mišljenje idući u rat u Iraku. John Kerry je rekao da je bilo pretjerivanja u tvrdnjama o iračkom oružju za masovna razaranja i vezama iračkog lidera sa al-Qaidom.\nOstali demokratski kandidati su naglašavali medjusobne razlike i razlike u odnosu na predsjednika Busha. Senator John Edwards iz Sjeverne Karoline, koji je završio na drugom mjestu u Iowi, je rekao da što više ljudi pažljivije prate njegovu debatu sve ih je više koji vjeruju da on treba biti predsjednik.\nSenator Liberman iz Connecticuta, jučer se u Manchesteru susreo sa biračima mada je bilo jako hladno, čak - 18 stepeni celzijusa.\nHowaerd Dean je u društvu svoje žene takodjer u intenzivnoj kampanji, kao i umirovljeni general Wesley Clark.


Udoban i sporty Emporio Armani – fashionnews.rs\nFebruary 24, 2017by Urednik3 CommentsEditor's choice, Fashion, Naslovna, Photography, Photoshootings\nVrhunac su bile male crne ili crvene jakne sa sa krvatama oko vrata. Dugo crno krzno je bilo u kombinaciji sa topovima, a pink haljine za rukavima 3/4. Nismo imali prilike da vidimo u današnje vreme nešto tako udobno i sportski a opet brendirano, pogotovo ako uzmemo u obzir da je u pitanju brend koji je sinonim za luksuz.\nNekada nije loše da se istorija ponavlja …\nEmporio Armani Giorgio Armani MFW Milan Fashion Week\nJa April 22, 2017 at 2:02 pm\tReply\nVolim da gledam njihove revije. Modeli, sminka, krpice, muzika sve me to opusta i inspirise\nchau lee May 17, 2017 at 2:57 am\tReply\noutlet September 17, 2017 at 5:20 am\tReply


Foto: Srna/Arhiva | Košarac: Na narednoj sjednici imenovati ekspertski tim za Trgovsku goru\nFena 07.07.2020 16:11\nBIJELJINA – Ministar spoljne trgovine i ekonomskih odnosa BiH Staša Košarac očekuje da će Savjeta ministara već na narednoj sjednici donijeti odluku o formiranju ekspertskog tima, a kasnije i pravnog kako bi se onemogućila namjera Hrvatske da skladišti radioaktivni otpad u Trgovskoj gori, neposredno uz bh. granicu.\n"Očekujem da će ministrica inostranih poslova BiH Bisera Turković deblokirati taj proces", naveo je Košarac i dodao da je taj proces zaustavljen "bez argumenata i činjenica".\n"Zbog dobrih kolegijalnih odnosa i atmosfere u Savjetu ministara, vjerujem da ćemo taj nesporazum u narednim danima riješiti i da ćemo već na prvoj narednoj sjednici, u skladu sa zaključcima i Koordinacionog tima, ali i Savjeta ministara, imenovati ekspertsku grupu i kasnije pravni tim i ući u proceduru odbrane naših interesa, a to je da onemogućimo izgradnju odlagališta na Trgovskoj gori", kazao je on novinarima tokom posjete Bijeljini.\nStanje u poljoprivredi i turizmu u vrijeme vanrednih okolnosti izazvanih epidemijom virusa korona, mogućnosti za zaštitu domaće proizvodnje, ali i planovi za osnivanje slobodne zone u Bijeljini bile su glavne teme današnjeg sastanka Košarca i gradonačelnika Bijeljine Miće Mićića.\nPodsjetio je da BiH, osim izvoza junetine i teletine u Tursku, traži nova tržišta za izvoz ovog mesa, uključujući Kinu i Evropsku uniju.\nOcijenjeno je da je turizam među sektorima koji su prethodnih mjeseci pretrpili najveću štetu, a Košarac je najavio da će međunarodne finansijske ustanove obezbjeđivati grantove za ovu granu privrede, ali da će za to biti potreban i angažman Gradske uprave.


Krav Maga - Šta je to? • Krav Maga • Sarajevo BiH\nPrije nego što pročitate tekst u nastavku, zamislite se u nekoj od svakodnevnih situacija čiji direktni akteri, ne svojom voljom, možete postati. Podizanje novca na bankomatu, šetanje parkom sa voljenom osobom, kupovina preko oglasa i susret sa nepoznatim prodavcem, posjeta prijatelju koji živi u kvartu bez gradske rasvjete, izlazak u neki od popularnih noćnih klubova…\nDa li ste ikada bili u neugodnoj situaciji ili ste se osjetili nesigurnim? Da li je svaki prolazak kroz zabačenu i osamljenu ulicu siguran i da li su se pomenute životne situacije mogle završiti pljačkom i nanošenjem teških tjelesnih povreda?! Nažalost, u današnje vrijeme vrlo je moguće da ostanete bez novca, ili, još mnogo gore, da zadobijete tjelesne povrede, povrede koje nekada mogu biti i opasne po život. Postavlja se pitanje da li se pokušati odbraniti na bilo koji način ili postati žrtva nasilnika? Da li imovinu vrijedi braniti ili su život i zdravlje najbitniji? Da li smo dovoljno spremni i sposobni zaštiti sebe i/ili voljenu osobu u potencijalno opasnoj situaciji?\nKrav Maga je optimalan sistem samoodbrane i ocjenjujući po mnogim parametrima, predstavlja najefikasniju odbrambenu vještinu na svijetu. Krav Maga nije sport, nema sistem takmičenja, niti postoje pravila i ograničenja koja je nužno poštovati. Dvije glavne osobenosti Krav Maga vještine, a koje su ujedno i njene osnovne prednost su: realnost upotrebe (efikasnost) i jednostavnost učenja!\nOdakle potiče efikasnost Krav Maga tehnika? Za objašnjenje ovog pitanja potrebno je upoznati se sa porijeklom Krav Maga i njenim razvojem. Krav Maga je porijeklom iz Izraela, a njen začetnik i osnivač je Imi Lihtenfeld, koji je ujedno i osnivač IKMF-a, prve, najveće i najpriznatije Krav Maga federacije u svijetu, a koja svoje predstavništvo ima i u Bosni i Hercegovini.\nRazvijana je tokom perioda dugog preko 30 godina i to isključivo za potrebe Izraelske vojske. Tokom tog perioda, neke tehnike koje su preuzete iz drugih borilačkih sistema su modificirane i provjerene mnogo puta u praksi, i to u najtežim ratnim uslovima, sa ciljem kreiranja ultimativno efikasnog sistema koji je u stanju da se nosi sa svim vrstama prijetnji i napada, u svakom okruženju i potencijalno opasnoj situaciji.\nRezultat toga je optimalni Krav Maga sistem kojeg naše predstavništvo, u skladu sa najvišim standardima, praktikuje u okvirima IKMF federacije. Upravo taj period razvoja, konstantna provjera “na terenu” i brojne modifikacije, su ovu vještinu učinile realnom i djelotvornom. Njenu efikasnost su spoznale specijalne jedinice i tajne službe širom svijeta te je Krav Maga postala sastavni dio obuke elitnih jedinica (FBI, CIA i dr.). Pored navedenog, vojska, policija i sigurnosne službe su uvidjele potencijal Krav Maga, što je rezultiralo kreiranjem zasebnih cjelina koje tretiraju ove oblasti, a posebnim akcenat se stavio na ženski spol i dječiju samoodbranu. Sam razvoj Krav Maga još uvijek traje. IKMF federacija konstantno vrši provjeru i usavršava tehnike do najsitnijih detalja, a kroz seminare i specijalističke obuke, nove tehnike i nova saznanja su sada dostupna i u Bosni i Hercegovini.\nOva vještina privlači ljude zbog jedinstvenog i logičkog pristupa. Lahka je za učenje i pamćenje, izvodi se prirodno i instinktivno i može se koristiti u stresnim uslovima. Specifična obuka, drilovi i uslovi pod kojima se trenira, psihička priprema, Krav Maga diferencira od obične borilačke vještine ili sporta.\nKrav Maga je realna i pruža praktikantu realnu šansu protiv opozitne strane koja može biti opozitna u svakom smislu (krupnija, naoružana, fizički spremnija i dr). Krav Maga nema pitanja časti, kao ni pravila. Potvrdu ove konstatacije ćete naći ukoliko se stavite se u psihološko stanje osobe koja je odlučila da vas napadne! Ta osoba je svjesno ili nesvjesno odlučila da vam nanese tjelesne povrede, nekada i sa lakšim posljedicama, a nekada, ćemu smo danas često svjedoci, i sa smrtonosnim ishodom, a sve sa ciljem ostvarivanja materijalne koristi, ili iz nekih drugih motiva i pobuda.\nUz to, danas je hladno i vatreno oružje relativno dostupno svima, a napadači su često u alkoholiziranom stanju, ili pod dejstvom opijata sa izraženom agresivnošću, te silom prilika postajemo akteri neugodne situacije. Kada sve navedeno uzmete u obzir, jasno se može naći opravdanost određene doze brutalnosti koja je nekada zaista potrebna, a posebno je izražena u momentima napada od strane fizički superiornijeg protivnika (djevojke su često mete napada i izbor je u takvim situacijama dosta ograničen)! Ono što naglašavamo jeste da Krav Maga praktikanta obučava kako prvenstveno izbjeći sukob, a ako do njega dođe, kako onesposobiti napadača u onoj mjeri u kojoj je potrebno da se udaljimo s mjesta napada i eventualno pozovemo policiju (monopol za fizičku prinudu).\nOsnove Krav Maga…\nPrva i osnovna lekcija koju ćemo učiti jeste Krav Maga „gard“. Gard predstavlja početni položaj tijela koje tijelo zauzima u predkonfliktnim i konfliktnim situacijama tj. pred samu odbranu od napada, tokom borbe i na kraju borbe. Slika br.1 pokazuje osnovni Krav Maga gard.\nVanjska manifestacija garda treba da bude takva da Vi u očima napadača izgledate „prepadnuto“, da odišete „neznanjem“, „tremom“, „nesigurnošću“ i sl. Zašto je baš ovo Krav Maga gard? Ukoliko bi Vi na ulici ispred napadača stali u neki „fajterski gard tj. položaj tijela koji jasno šalje poruku da se želite tući ili da poznajete neku bor.vještinu“, kakvu bi vi njemu poruku poslali? Kakvu poruku bi vaše tijelo njemu poručilo? Gledajući iz ugla ulice i samoodbrane, Krav Maga gard ima mnogo prednosti u odnosu na „fajterski“ gard:\n• sa Krav Maga gardom vi i dalje pružate sebi i napadaču mogućnost da verbalno rješite konfliktnu situaciju, dok „fajterskim“ gardom vi to automatski eleminišete, jer stavljate do znanja da se želite tući,\n• Krav Maga gard ne podstiće dodatnu agresivnost kod napadača niti šalje poruku da Vi poznajete neku bor.vještinu. Dakako, s ovim gardom se samopouzdanje napadača podiže, ali se spušta njegova opreznost, što nama zapravo i treba, jer sa smanjenom razinom opreznosti lakše je primjeniti tehnike samoodbrane, jer je napadač manje fokusiran na zaštiti vitalnih tački i sl.\n• Krav Maga gard neće rezultirati prijevremenim potezanjem hladnog oružija dok „fajterski“ gard to hoće, uz neku rečenicu napadača tipa „šta to ti ko lafo nešto znaš ili kome se ti to tako postavljaš i sl“.\n• Krav Maga gard zbog specifičnog položaja ruku i tijela, pruža mogućnost potpune primjene Krav Maga samoodbranbenih tehnika bez obzira o kakvoj vrsti napada se radi i sl.\nOvo su samo neke od karakteristika zbog kojih u konfliktnim situacijama trebate primjeniti Krav Maga gard. Prilikom zauzimanja Krav Maga garda trebate obratiti pažnju na sljedeće:\n• položaj nogu treba da bude onaj u kojem se vi osjećate najstabilnije, bez pretjeranog izbacivanja jedne noge naprijed ili pretjeranog širenja nogu. Ovo je iz razloga što previše izbaćena noga naprijed je obično i prva meta za pogodit, dok previše raširene noge su zapravo „poziv“ za upućivanje udarca u genitalije.\n• izbjegavati pretjerani kontakt očima, jer je kontakt očima zapravo prvi poziv na konflikt,\n• gledati u prsa napadača tj. u onu tačku iz koje vi imate kompletan pregled situacije tj. u onu tačku iz koje najbolje vidite sve njegove pokrete,\n• nemojte biti previše udaljeni od napadača jer se to može protumačiti kao bježanje što može inicirati napad,\n• pozicioniranje ruku treba da uvijek bude u visini očekivanog napada,\n• ključni savjet: pokušajte riješiti problem verbalnim putem.\nKada primjeniti Krav Maga?\nZaista, na ulici se ne isplati glumiti heroja ili poznavaoca neke bor.vještine, jer koliko god Vi mislili ili bili sigurni u svoje znanje i to da vladate situacijom, uvjek postoji faktor iznenađenja koji ne možete kontrolisati, a koji Vas može koštati zdravlja ili čak života. Krav Maga tehnike samoodbrane primjenjujete onda kada verbalni pokušaj rješavanja konfliktne situacije nije urodio plodom i kada niste imali mogućnost da se zbog napada ili okruženja udaljite od nastale situacije. Tek tada, primjena tehnika je opravdana jer se radi o zaštiti opstvenog zdravlja/života ili o zaštiti drugog.\nSlika br.2 pokazuje jednu od najčešćih situacija danas, a to je prijetnja nožem s ciljem oduzimanja mobitela/novčaika i sl. Dakle, našli ste u situaciji gdje je ugroženo Vaše zdravlje zbog materijalne stvari, a niste u mogućnoti da se bezbjedno i bez konflikta udaljite s mjesta napada. Kako se onda odbraniti?\nUkoliko pažljivo pogledate sliku br.3., ruke su pozicionirane (kako smo to i prije naveli), u visini očekivanog napada. U ovoj situaciji pokušavate verbalno riješiti nastali konflikt, ali ste itekako pribrani i spremni na najgori scenarij, ali ujedno i pazite da ne isprovocirate napadača koji vam u ovoj situaciji može lahko nanijeti tjelesne povrede hladnim oružjem.\nNakon neuspijelog pokušaja verbalnog rješavanja konflikta, slika br.4 prikazuje primjenu tehnika distrakcije tj.odvlačenja pažnje napadača na ono zbog čega vas isti i napda.\nU momentu kada napadač poseže rukom ka predmetu (svojevoljno ste izazvali ovu reakciju gdje se fokus napadača seli na željeni predmet), primjenjujete Krav Maga tehnike samoodbrane koje imaju za cilj da:\n• udalje sredstvo napada kojim bivate napadnuti,\n• omoguće dovoljno prostora za daljnje djelovanje, a potom i udaljavanje s mjesta napada.\nDakle,u navedenoj situaciji, a kako prikazuje slika br.5., lijevom rukom (u pravilu rukom koja je bliža ruci koja drži nož), pristima spojenim i okrenutim prema dole, snažno udarate/gurate napadačevu ruku (u prijedjelu zgloba šake), čime udaljavate sredstvo napada (ruka koja drži nož) od sebe, a zatim, kako je prikazano slikom br.6., upućujete udarac u genitalije, te se brzo okrećete i napuštate mjesto napada (odstupate od napadača).\nIako udarac u genitalije izgleda brutalno, on je poželjan zbog nekoliko razloga: napadač nije fokusiran na zaštitu vitalnih tački tijela jer je fokusiran na materijalnu stvar zbog koje vrši napd, isti se privremeno onesposobljava za ponovni napad ne nanoseći mu tešku tjelesnu povredu, što žrtvi daje vremena da se bezbjedno udalji sa mjesta napada i postiže se vizuelni efekat na ostale eventualne saučesnike u napadu.\nIpak, za bavljenje Krav Maga, bitno je naglasiti dvije važne stvari: da se njome ne mogu baviti lica protiv kojih se vodi krivični postupak, tj. lica koja imaju sklonost ka nasilju i osuđivana su u prošlosti, i da je za bavljenje istom potreban stručni nadzor licenciranog instruktora.\nPrikazane tehnike su isključivo s ciljem okvirnog upoznavanja čitalaca s istima te ne odgovaramo za eventualne povrede nastale praktikovanja ovih tehnika bez nadzora licenciranog instruktora.\nUčite Krav Maga radi sebe, svoje sigurnosti i zaštite, te zbog svog zdravlja. Medicinski je dokazano da je bavljenje bilo kakvim fizičkim aktivnostim neophodno ukoliko želimo biti zdravi i spremni na izazove koji nas svakodnevno očekuju u privatnom i poslovnom okruženju! Trenirajući Krav Maga razvijate svoje reflekse, popravljate zdravlje, stičete nova poznanstva i učite tehnike koje vam sutra mogu spasiti život. Trenirajući Krav Magu stičete i samopouzdanje, kao i osjećaj za društvenu odgovornost i timski rad.\nmr. Ervin Sućeska IKMF Krav Maga direktor i instruktor\nKrav Maga seminar u Maglaju. Krav Maga, šta je to, da li mi treba i da li je za mene?


Tamara Spaić | 21. jan 2019.\nNovinarskoj zajednici u Srbiji, uprkos stalnoj budnosti i povremenoj časnoj solidarnosti, ispod radara promiče slučaj napada na novinare Vremena i dopisnika Le Courrier des Balkans koji se odigrao 4. januara u neposrednoj blizini prelaza Jarinje, na granici između Kosova i Srbije. Tada je u večernjim časovima, dok su se vraćali iz Kosovske Mitrovice sa zadatka, iznenada buknula vatra u prednjem delu automobila i za manje od pet minuta kola su se pretvorila u buktinju. Sreća je da niko od četvoro putnika nije bio povređen, kao i da je novinarska oprema spasena, ali je jasno da su lako mogli da poginu.\nKosovska policija iz Leposavića izvršila je rutinski uviđaj koji se uglavnom sveo na uzimanje iskaza od Marije Janković, urednice fotografije u Vremenu i vlasnice zapaljenog automobila, i zaključila da se „sitroen C5“ samozapalio, a tužilaštvo do danas nije pokrenulo istragu. Zvanično, dakle, to nije bio napad, ali okolnosti u kojima se novinarski auto zapalio, sakrivanje činjenica i odbijanje da se one utvrde govore upravo suprotno. Jer, severno od Ibra, na teritoriji koja je mnogo više pod kontrolom režima u Beogradu nego Prištine, paljenje automobila predstavlja uobičajen metod obračuna i zastrašivanja. Za poslednje četiri godine zapaljeno je više od 30 automobila, uključujući i automobil ubijenog opozicionog lidera Olivera Ivanovića, ali i redakcije KosSeva, nezavisnog informativnog portala, čija je urednica Tatjana Lazarević u Vremenu proglašena za ličnost godine, a zbog intervjua s njom je ekipa Vremena i putovala u Kosovsku Mitrovicu. Nijedan od tih slučajeva nije istražen, a vode se kao „samozapaljivanje“.\n„Kamere garantuju bezbednost“\nEvo, redom, kako se sve odigralo. Novinarska ekipa je uveče 3. januara stigla u severnu Kosovsku Mitrovicu, grad bukvalno prekriven bezbednosnim kamerama. Pristiglim novinarima je i rečeno da upravo zbog tih kamera ne treba da brinu za bezbednost automobila. Parkirali su se na parkingu hotela „North City“, prekoputa čuvenog restorana „Grey“ koji se najčešće nezvanično pominje kao vlasništvo Milana Radoičića, političara Srpske liste, protiv kojeg je, prema pisanju medija, vođeno više sudskih postupaka. Sutradan su se preparkirali u glavnu ulicu, ispred redakcije KosSeva, i tu ostali oko tri sata, a zatim krenuli nazad za Beograd, nakratko stali na benzinsku pumpu da sipaju tečnost za staklo i stigli pred Jarinje. Primetili su dim koji je izlazio ispod haube, a zatim se u roku od dva minuta automobil pretvorio u buktinju i potpuno izgoreo. Sve se odigralo tako brzo da je Marija Janković stigla samo da svojim telefonom slika buktinju.\nZvanično, dakle, to nije bio napad, ali okolnosti u kojima se novinarski auto zapalio, sakrivanje činjenica i odbijanje da se one utvrde govore upravo suprotno\nAutomobil, koji Mariji i njenom suprugu, novinaru Le Courrier des Balkans, služi kao sredstvo za rad, nije bio nov, ali je, kažu, bio u dobrom stanju i nikad ne bi krenuli na put da su sumnjali da nešto nije u redu.\n– Svi znamo da automobil može da se zapali, ali u tom gradu kola gore češće nego u drugim delovima sveta. Zabrinjava i to što smo kola zatekli otključana kad smo se vratili sa intervjua iz KosSeva. Policija je slučaj zavela kao „samozapaljivanje“ uglavnom zato što je Marija negativno odgovorila na njihova pitanja da li ima neprijatelje u Kosovskoj Mitrovici i da li joj je neko pretio. Tražili smo da se pregledaju snimci sa bezbednosnih kamera, ali je to odbijeno jer nije pokrenuta istraga – kaže za Cenzolovku Stevan Ristić, novinar Vremena, jedan od četiri putnika u zapaljenim kolima.\nRedakcija Vremena zahtevala je u otvorenom pismu direktoru Kosovske policije, objavljenom i u štampanom broju nedeljnika Vreme od 10. januara, ozbiljniji pristup. Tražili su – pregled snimaka nadzornih kamera sa parkinga hotela „North City“ i iz Ulice kralja Petra oko redakcije KosSev.info u Kosovskoj Mitrovici, forenzičko ispitivanje koje će utvrditi razloge požara u kolima i druge adekvatne radnje koje policija može da izvrši, jer je to jedini način da se nepobitno utvrdi uzrok. Do danas ništa od toga nije urađeno.\n– Policija u Leposaviću me je pitala da li sumnjam na nekog. Rekla sam im da nemam neprijatelje, ali da s obzirom na profesiju kojom se bavim, sumnjam da se automobil slučajno zapalio. Ne tvrdim ništa, ali sumnjam. Proveravala sam malo i statistiku, koliko je verovatno, koliko se često „sitroen C5“ samozapali. U pitanju su milipromili. To je bio bezbedan automobil, koji nam je služio za posao – kaže Marija Janković za Cenzolovku.\nS obzirom na Marijinu jasno izraženu sumnju i kasnije zahteve redakcije Vremena da se ispita i utvrdi razlog paljenja kola, odbijanje da se pregledaju snimci sa bezbednosnih kamera deluje kao klasično zataškavanje i skrivanje počinioca. Zašto bi neko odbio da priloži snimke, osim ako nije siguran da se na njima nalazi dokaz koji pobija ono što je policija olako zaključila? Baš ovih dana, povodom godišnjice od ubistva opozicionog političara Olivera Ivanovića, svedoci smo dubioznih događanja sa snimcima sa sigurnosnih kamera, koje navodno nisu radile, ali se u prorežimskom Srpskom telegrafu iznenada objavljuju fotografije sa bezbednosnih kamera. Inače, gotovo sve bezbednosne kamere u severnoj Kosovskoj Mitrovici pripadaju firmama, kako se veruje, bliskim ljudima iz Vučićevog režima, a tvrdnje da postavljanje bezbednosnih kamera svuda da bi se reketirali vlasnici lokala nikada nisu istražene.\nTražili smo da se pregledaju snimci sa bezbednosnih kamera, ali je to odbijeno jer nije pokrenuta istraga (Stevan Ristić)\nU intervjuu za Vreme Tatjana Lazarević je ispričala kako je izgledalo kad je jedini automobil koji je redakcija KosSeva koristila zapaljen, a policija „utvrdila“ da se samozapalio iako je, potpuno nelogično, vatra u gotovo novim kolima izbila na parkingu tokom jedne kišne noći: „Zvanične informacije od policije bile su da se auto samozapalio, kao i za ostale slučajeve pre našeg. A kako se samozapalio? Pa nisu bile ispravne instalacije. U redu, jednom ili dva puta može to da se dogodi. Međutim, formira se obrazac po kome se u glavnoj ulici dešavaju samozapaljenja, i to luksuznih automobila.“\nBIRN je povodom godišnjice ubistva Olivera Ivanovića objavio tekst o 74 napada na političare, novinare, biznismene… koji su se odigrali od trenutka kada je na vlast došla Srpska lista 2014. godine do danas. Jedan od sagovornika BIRN-a, Bojan Elek, to naziva „kriminal sponzorisan od strane države, koji se dešava pod izgovorom održavanja Srpske zajednice na Severu“, a jedan od napadnutih političara, Slaviša Ristić, bio je još konkretniji: „Albanci napadaju Srbe u enklavama na jugu (Kosova), ali na Severu to rade ljudi povezani sa Srpskom listom, jer su na meti samo oni koji ne slušaju.“\nPoruka nezavisnim novinarima da nisu dobrodošli\nIz svega priloženog potpuno je jasno da je od svih slučajnosti koje su se te večeri 4. januara dogodile, jedina očigledna slučajnost samo srećna okolnost da niko od putnika nije povređen. Sve dok se ne dokaže da niko u severnoj Mitrovici, gde su kola bila parkirana tokom noći 3. i celog dana 4. januara, nije nešto petljao ili podmetnuo u njih, novinarska zajednica bi trebalo da ovaj slučaj zavede kao napad, pretnju smrću i poruku da nezavisni novinari nisu dobrodošli. Ovo je, posle spaljivanja kuće novinara Milana Jovanovića u Vrčinu, drugi po redu veoma težak napad na novinare, i to za manje od mesec dana. Da li se tempo brutalnih napada na novinare ubrzava?\nNismo nikad čuli Aleksandra Vučića da žestoko brani nekog novinara koji ga slobodno kritikuje, kao što to čini kada su u pitanju režimski radnici u medijima kao što su Pink ili Studio B\nVeoma je važno da budemo svesni, da evidentiramo i ukazujemo na sve slučajeve napada, da ne propustimo nijedan. Ne samo zbog obaveze da budemo solidarni i pomognemo Mariji Janković da kupi druga kola da bi nastavila da izveštava širom otvorenih očiju. Ovaj režim opstaje i postaje sve gori, sve bezobzirniji i brutalniji, zahvaljujući kontrolisanim medijima. Očigledna namera je da oni mediji i novinari koji odolevaju pritiscima, uvredama, zastrašivanju i orkestriranoj kriminalizaciji koja se sprovodi preko blatoida odanih predsedniku vladajuće partije Aleksandru Vučiću moraju da budu ućutkani, da nestanu. I to zna svaki Vučićev vojnik. Čini se da svi podanici znaju da će ili biti interno pohvaljeni i nagrađeni za svaki slučaj napada na kritičare Aleksandra Vučića ili da će bar biti zaštićeni, oslobođeni ili blago ukoreni. Ne bi se, inače, osoba koja je učestvovala u paljenju kuće Milana Jovanovića, novinara iz Vrčina, posle pokušaja da ga likvidiraju, izvukla tako lako sa „nanogicom“ i 50.000 dinara kazne. Ne bi bilo opstruirano suđenje ubicama Slavka Ćuruvije, bili bi otkriveni i procesuirani ubice Dade Vujasinović i Milana Pantića, napadači na Dejana Anastasijevića, novinara Vremena, kome su bombom razneli prozor u stanu…\nU svojim medijskim nastupima Vučić nepogrešivo označava koji novinari su „poželjne mete“. Nismo ga nikad čuli da žestoko brani nekog novinara koji ga slobodno kritikuje, kao što to čini kada su u pitanju režimski radnici u medijima kao što su Pink ili Studio B. Nismo ga čuli da koristi epitete kao što je „divljački“, kao u slučajevima daleko benignijim u odnosu na bacanje „Molotovljevih koktela“ na kuću novinara ili spaljivanje automobila. Razlika u emociji i korišćenju epiteta vidi se iz aviona, u prvom slučaju je nabijeno mržnjom prema opoziciji koju bez zadrške okrivljuje, a u drugom očigledno konstatovano reda radi, izostanak epiteta koji podižu emociju je redovan, kao i osuda mogućih počinilaca.\nAleksandar Vučić Marija Janković Napadi na novinare Novinarska solidarnost Vreme\n← Marko Somborac 21. 1. 2019.\nQ radio iz Kule i Radio Bela Crkva zadovoljni poslovanjem, problem nedostatak novinara →


Ana Ristović: Kako psihološki preživeti Covid 19? - Radio Luna\nAna Ristović: Kako psihološki preživeti Covid 19?\nRadio Luna 07/04/2020\nU stanju velike neizvesnosti kakva je i ova koju sada svi na celoj planeti proživljavamo u toku pandemije Covid-19, strah i anksioznost su sasvim očekivana i normalna osećanja.\nAko još dodamo psihološka proživljavanja u toku izolacije ili ograničenja izlaska koja je nametnuta vanrednim stanjem i merama za suzbijanje epidemije, anksioznost i strah su normalna doživljavanja u nenormalnioj situaciji, izjavila je za Radio Lunu Ana Ristović, dipl.psiholog master, ECP psihoterapeut, praktičar saradnik na fakultetu Lazar Vrkatić u Novom Sadu.\n„Ukoliko je stepen izraženosti anksioznosti parališuće visok,ukoliko nas potpuno ophrvava, postajemo preplavljeni strahom, otežanom funkcionisanju u svakodnevnom životu.\nSituacija izolacije je takodje svojevrsni izazov za mentalno zdravlje. Ostati sam u odredjenom ograničenom prostoru i vremenu psihološki je izazov koji opet može biti okidač za anksioznost.\nNije anksioznost jedina emocija koju traumatsko stanje egzistencijalne ugroženosti radja, ističe Ana Ristović.\n„Postoji i bes, bes na sebe, na druge, na državu, na svet, na Boga, na Univerzum… Neko opet oseća potištenost, nemanje energije,deprimiranost. Nekom se urušava funkcija sna. Neko doživljava pad ostalih voljno-nagonskih dinamizama-apetit slabi, neko se opet prejeda u smislu“pojedem svoj\nstrah“ ili neku drugu emociju. Neko „trči pet koraka unapred“i ima samo negativne anticipacije budućnosti i brine i strahuje da li će imati novac za zimu i šta ako ne uspe da vrati ratu kredita u decembru jer će svet posle pandemije sačekati velika ekonomska kriza…Naravno to može biti jedna od mogućnosti i realno je sa budemo zabrinuti za svoj ekonomski status kad protutnji epidemija.\nNeki ljudi imaju samo takve uznemirujuće misli i anticipacije. Neko je preplavljen telesnim korelatima anksioznosti, ima doživljaj trnjenja, strujanja u nekim delovima tela, doživljaj pritiska, hladnoće, jeze, vrućine …“-rekla je za Radio Lunu Ana Ristović.\nRistovićeva u cilju prevencije takvog stanja doživljavanja predlaže „prvu pomoć“.\nNapravite novu strukturu svojih dnevnih aktivnosti. Posebno je važno ukoliko ste u samoizolaciji ili kućnoj izolaciji ili jednostavno upućeni na rad od kuće. Do juče, do početka epidemije i vanrednog stanja vaš radni dan je bio potpuno predvidljiv. Ustajanje u odredjeno vreme, spremanje za posao, odlazak na posao, vreme provedeno na poslu, povratak sa posla….i još par uradjenih poslića u kući… i eto noći i opet sutradan opet isti raspored dnevnih aktivnosti i tako svih 5 dana u nedelji.\nA onda vikend koji opet provodimo u nekim ustaljenim samostalnim ili porodičnim aktivnostima. Početkom marta sve se promenilo i još uvek iz dana u dan sve se iz korena menja. Celi dan smo u kući, svaki dan. Upravo prekid rutine je okidač za rast strepnje i straha.\nI sve izgleda nekako beskrajno, kao da smo na pustom ostrvu i svuda oko nas je okean, nema ništa dokle god pogled dopire. Zato je važno limitirati, ograničiti taj beskraj, dati sebi vremensku granicu i odredjenje. Napraviti novi raspored dnevnih aktivnosti u skladu sa realnošću u kojoj jesmo. Kad pravimo strukturu sada možemo u našoj izolaciji ili dok traje policijski čas raditi ono što smo želeli a nikako nismo mogli da realizujemo. Npr.sad konačno možemo početi učiti španski ili možemo raditi jogu (imate bogat izbor online besplatnih kurseva joge). Možda volite da kuvate a nikad niste imali dovoljno vremena da se realizujete u toj oblasti onoliko koliko ste želeli? Možete pomoći nekom starom, možda možete utešiti nekog ko je uznemiren. Nadjite način za provodjenje tog, samo vašeg vremena. Može vam pomoći ako zapitate sebe “Šta me je radovalo kada sam bio/bila dete“? Možda bi baš to mogao/mogla raditi, makar jednom sedmično.\nOno što je važno u svakoj krizi jeste stabilizacija, potreba da opet budemo sa obe noge na zemlji jer nam se, metaforično, tlo pod nogama ljulja, kao da nam je izmaknut tepih ispod nogu.\nNaša je potreba da budemo stabilni, da se usidrimo. I kao što spuštanjem sidra u luci brod dobija sigurnost da će ostati bezbezbedan iako sidro ne može promeniti tok oluje, tako i mi možemo sebe usidriti dok oluje u nama, bolna osećanja, misli i telesne senzacije i oluje oko nas ,teške, tužne i uznemirujuće informacije u vezi epidemije ne prodju.\nMi ne možemo kontrolisati ni svoje oluje, svoje misli, osećanja i osećanja u telu, niti spoljašnje oluje-tokove epidemije.\nMožemo kontrolisati samo svoje postupke sada i ovde.\nVežbe pune svesnosti koje uključuju dualni fokus nam mogu pomoći. Jedna vrlo ilustrativna vežba jeste da kad osetite unutrašnje prelavljivanje olujama misli, osećanja i telesnih senzacija akcentujete angažovanje i uključivanje jednog po jednog čula, spoljašnje svesnosti. Možete opisati detaljno pet stvari koje vidite, četiri stvari koje dodirujete, tri stvari koje čujete, dve koje možete pomirisati i jednu koju možete čulom ukusa istražiti.\nU stabilizaciji pomaže i disanje. Lagan krug disanja koji počinje udahom na nos i izdahom na usta do dna male karlice dišete udahom na nos i izdahom na usta. Sa udahom kao da duvate zamišljeni balon u dnu stomaka, sa izdahom taj balon se izduvava sav kroz opuštenu vilicu. Naglasak je na promeni načina disanja,a ne i intenzitet disanja.\nZa osećaj da ste čvrsto na zemlji, možete stati sa nogama raširenim u širini ramena, zamisliti da ste stablo jako i moćno i da u zemlji imate korenje duboko i jako i da sa svakim udahom zamišljate da unosite sigurnost, stabilnost, snagu i smirenost kroz to korenje a sa izdahom izbacujete svoj nemir, nesigurnost, nestabilnost.\nUnosite metaforično sve ono što vam sada treba, mir i spokoj, izbacujete sve što je višak u vama i što vam smeta, sav nemir i nespokoj.\nOtkrivanje svojih unutrašnjih snaga može pomoći. Možemo zapitati sebe šta mi je pomoglo da preživim teške situacije do sada, bombardovanje, smrti u porodici, nemaštinu…\nMože pomoći i maštanje na lep način o budućnosti kad ova globalna kriza prodje. U našem narodu ima izreka“Sve će to jednom biti juče“.\nVinston Čerčil je rekao“Kad prolaziš kroz pakao, nastavi da ideš“.\nVažno je ostati otvorenog uma, život nije stao, ima još prostora za radost u životu.\nPraktičar saradnik na fakultetu Lazar Vrkatić u Novom Sadu\nUžičke valjaonice posluju u vanrednom stanju relativno normalno\nGrad Užice: Radomira Antića je sudbina predodredila da bude uvek i u svemu najveći


Novi soj korone kako je otkriven | Magazin | Zdravlje\n26. januar, 16:11\nNOVI SOJ KORONE JE SKROZ DRUGAČIJI OD SVEGA ŠTO SMO VIDELI: Doktorka otkriva šta je bio ALARM - 1 simptom je KLJUČAN! 34 Podeli Podeli na facebook Podeli na twitter Podeli na viber Pošalji na mail\n28.11.2021. / 09:55\nAutor Nataša Petrović 28.11.2021. / 09:55\nDoktorka iz Južne Afrike koja je prva upozorila na novi soj korone, otkriva koji simptomi su joj bili znak za alarm!\nCeo svet je zabrinut zbog novog soja korona virusa, koji je otkriven u Južnoj Africi. Dobio je naziv omikron, a naučnike brine to što ima najveći broj mutacija do sada.\nDr Anželik Kece je prva doktorka koja je u Južnoj Africi upozorila na novu varijantu, a za britanski "Telegraf" je ispričala koji simptomi su joj bili znak da se dešava nešto uobičajeno.\nNaime, u njoj je probudilo sumnju kada je u njenu ordinaciju početkom meseca došlo četvoro pacijenata koji su prijavili ekstreman umor, kao i šestogodišnje dete sa ubrzanim pulsom. Niko od njih nije imao gubitak čula ukusa ili mirisa.\n"Simptomi su bili drugačiji od svega sa čim sam se srela ranije, ali su bili blagi", kaže dr Kece.\nNešto kasnije, 18. novembra, četiri plana porodice dobili su rezultate testiranja na kovid i ispostavilo se da su zaraženi, a imali su veoma izražen umor. Tada je obavestila državni savetodavni Odbor za vakcinaciju.\nPANIKA! NOVI SOJ KORONE STIGAO I U VELIKU BRITANIJU! Strahuje se da protiv nje vakcine neće biti toliko efikasne\nOna kaže da je do sada oko dvadesetak njenih pacijenata zaraženo koronom prijavilo simptome karakteristične za novi soj, omikron. To su uglavnom zdravi muškarci koji kažu da su "užasno umorni", a više od polovine ih je nevakcinisano.\n"Imali smo jedan veoma interesantan slučaj, dete od šest godina, koje je imalo temperaturu i veoma ubrzan puls. Razmišljala sam da li da je zadržim u bolnici, ali dva dana kasnije je bila mnogo bolje", kaže dr Kece.\nOna je istakla da su svi njeni pacijenti zaraženi novim sojem bili zdravi u smislu da nisu imali drugih bolesti, ali da ne zna kako bi omikron mogao da utiče na ljude sa komorbiditetima.\n"Ono što treba da nas brine je infekcija novim sojem starijih ljudi, nevakcinisanih, kod kojih bi moglo da dođe do teže kliničke slike", kaže ona.\n28.11.2021. / 23:09\nJadna si ti doktorka.\n28.11.2021. / 17:59\nOvo je neverovatno kako propaganda... pardon, virus mutira...\n28.11.2021. / 14:41\nPa naspavaj se